Jokić: Naivno je vjerovati da Raičević nije znao na koji način se raspolaže parcelama | Aktuelno\nJokić: Naivno je vjerovati da Raičević nije znao na koji način se raspolaže parcelama\nJokić odgovorila Raičeviću\nNaivno je vjerovati da gradonačelnik Bara Dušan Raičević nije znao na koji način se raspolaže parcelama, odnosno imovinom grada Bara, te da je od mještana saznao za koncesioni ugovor vrijedan više desetina miliona eura. Nije uloga građana da gradonačelnika upoznaju sa višemilionskim koncesionim ugovorima, već je zakonska obaveza gradske uprave i nadležnog ministarstva da građane na koje utiče sama koncesija obavijeste o javnoj raspravi i uključe u proces davanja koncesija. To je, prema tvrdnjama mještana, u ovom slučaju u potpunosti izostalo, saopštila je Ljiljana Jokić iz Građanskog pokreta URA.\nOna je ovo saopštila u odgovoru na reagovanje gradonačelnika Bara Dušana Raičevića, koji joj je rekao da su ”netačne njene optužbe da je radio suprotno interesima mještana kada je riječ o dodjeli koncesija za istraživanje i eksploataciju kamena na lokalitetu Velja Gorana”.\nU dopisu gradonačelnika Raičevića niže se niz nelogičnosti, tvrdi Jokić.\n”Već 14. avgusta je poznat bio koncesionar, jer je tu informaciju na svom sajtu objavila Vlada Crne Gore. Zato je, prije svega neistinito da je Raičević mjesec dana prije donošenja odluke o izboru koncesionara, ministarstvu ekonomije uputio zahtjev kojim traži da se razmotri inicijativa mještana za izmještanje istražno-eksploatacionog prostora, zato jer je to, kako je sam naveo, učinio tek 8. septembra, kada je za dalje reagovanje već bilo dosta kasno”, objašnjava Jokić.\nTadašnja ministarka ekonomije Dragica Sekulić, koja je u samom vrhu partije kojoj Raičević pripada, morala je komunicirati sa gradonačelnikom koji je odgovoran za imovinu Bara, ističe Jokić.\n”Ugovor koji je zaključila bivša ministarka ekonomije, uz pomoć službe grada Bara, tako da nijedan građanin nije znao za javnu raspravu oko dodjele te koncesije, prijeti da, u slučaju raskida koncesije, nanese štetu državi Crnoj Gori i budžetu svih građana u iznosu od preko 60 miliona eura, koliko je procijenjena dobit. Teško je povjerovati u to da za ovo nije znao gradonačelnik”, poručuje Jokić.\nPostoji više razloga da sumnjamo da iza ovog slučaja stoji još jedna velika prevara i pokušaj da se iz državnog budžeta izvuče, na osnovu koncesione odštete, preko 60 miliona eura, napominje Ljiljana Jokić.\n”Iskoristićemo sve pravne mehanizme da istražimo radnje koje okružuju ovaj koncesioni ugovor, i da ne dozvolimo da još jednom građani plate ceh bivše DPS vlasti”, zaključila je Jokić.\nEKONOMIJA Aktuelno - 16.09.2021-19:06\nLjetnja turistička sezona u Baru je uspješno realizovana, konstatovano je na današnjem sastanku povodom sumiranja rezultata sezone i predstavljanja rezultata ankete turista. Predsjednik Opštine Bar...\nRaičević: Za vodosnabdijevanje i infrastrukturu četiri miliona\nCRNA GORA Aktuelno - 07.09.2021-11:57\nPredsjednik Opštine Bar Dušan Raičević kazao je da je u prethodnoj godini ta lokalna uprava samo u oblast vodosnabdijevanja i saobraćajne infrastrukture uložila preko...\nEKONOMIJA Aktuelno - 06.09.2021-16:05\nPredsjednik Opštine Bar Dušan Raičević potpisao je danas sporazum sa direktorom JP “Kulturni Centar” Erolom Marunovićem, kojim je Opština iz sopstvenog budžeta izdvojila 75.000...\nRaičević: Turistička sezona u Baru nadmašila očekivanja\nCRNA GORA Aktuelno - 24.08.2021-14:31\nTuristička sezona u Baru ove godine je nadmašila očekivanja, a ostvareni su značajni prihodi, saopštio je predsjednik barske opštine Dušan Raičević. On je gostujući u...


Kako odluka Prištine o tablicama utiče na kosovske privrednike? - Medija centar\nKosovski privrednici ne očekuju da će zbog reciprociteta, koji je uspostavila Vlada Kosova za srpske registarske tablice, Srbija preduzeti ekonomske mere prema Kosovu. Od uvođenja takvih mera bi prema prema rečima predsednika Alijanse za biznis Kosova Agima Šahinija, najveću štetu imala Srbija.\nBlokade puteva na severu Kosova za sada nisu u velikoj meri uticale na uvoz robe iz Srbije, tvrdi za Glas Amerike predsednik Alijanse za biznis Kosova Agim Šahini. Prema njegovim rečima, sem manjih gužvi na prelazu Merdare, koji je dodatno opterećen zbog blokade Jarinja i Brnjaka na severu Kosova, uvoz robe na Kosovo se odvija bez ikakvih problema.\n“Ovi koji dolaze iz Beograda, Niša i ostali oni dolaze svakog dana, jer vidim svakog dana vozila. Imam podatak više od 1.500 vozila koja su ušla ovih dana uzeli su tablice probne, tako da oni dolaze zbog svojih biznisa, svog posla i nikome ništa. Kao što kosovari idu u Srbiju”, rekao je Šahini.\nProblema zbog uvođenja privremenih tablica od strane Kosova, za vozače sa srpskim registarskim tablicama, za sada nema ni kod srpskih privrednika na Kosovu.\n“Nadam se da neće puno da utiče na privredu, ali sami trebamo da znamo kako je bilo pre par godina, bile su one takse (od 100 odsto kojr je uvela Vlada Ramuša Haradinaja novembra 2018. godine). One su na neki način poremetile privredu i jedan deo ljudi je propao, jedan deo ljudi nije mogao da izdrži. Pa imamo i ovaj kovid. Plašim se samo da sve ovo ne eskalira u malo veći problem. Da sutra privrednici nemaju većih problema gde bi morali da plaćaju veću cenu ili da zatvaraju svoje biznise”, rekao je za Glas Amerike privrednik iz Gračanice Miroslav Stolić.\nNedavnu najavu predsednika Srbije Aleksandra Vučića da će “u cilju zaštite Srbije, ako treba uvesti ekonomske mere prema Prištini”, Šahini ocenjuje kao dnevno političku i da bi najveću štetu od toga imala upravo Srbija.\n“Mi ne očekujemo da će Srbija preduzeti ekonomske mere protiv Kosova, zato što u tom slučaju bi najviše izgubila sama Srbija i privrednici Srbije koji na godišnjem nivou imaju tržište na Kosovu u normalno vreme više od 400 miliona evra. Šta god da oni preduzmu preduzeće protiv sebe. Mi imamo oko 3, 4 miliona evra koje izvozimo iz Srbije”, navodi Šahini.\nI privrednici u srpskim sredinama južno od Ibra ne očekuju uvođenje ekonomskih mera od strane Srbije. Miroslav Stolić, jedan od najuspešnijih srpskih privrednika na centralnom Kosovu za Glas Amerike kaže da bi to bilo veoma loše ne samo za privrednike, već i za same Srbe na Kosovu.\n“Zato što mi ovde radimo sa jednim dobrim delom srpske robe i onda bi to srpsko stanovništvo bilo pogođeno. Jedan deo stanovništva ne bi osetio sigurnost i možda bi krenuli u neko iseljavanje koje je i sada trenutno u nekom trendu, u porastu, ali možda bi to bilo malo više”, kaže Stolić.\nAgim Šahini smatra da je Vlada Kosova ispravno postupila što je donela odluku o uspostavljanju reciprociteta za vozila sa srpskim registarskim tablicama.\n“Mi smatramo da je Vlada Kosova morala da preuduzme tu odluku da bi bilo ravnopravno, jer mi na godišnjem nivou koliko putujemo za Srbiju, da li su to građani ili biznismeni, mi na godišnjem nivou plaćamo oko pet miliona evra te tablice i osiguranja za naša vozila. U ovom pravcu mislim da mi gubimo mnogo, ne računajući i vreme, jer za svako vozilo treba oko trideset minuta da se čeka na granici zbog tablica”, rekao je Agim Šahini.\nPreko prelaza Brnjak i Jarinje na severu Kosova, može se jedino pešice, jer su građani blokirali prilazne puteve, zbog odluke kosovskih vlasti o uvođenju reciprociteta za vozila sa srpskim registarskim tablicama i prisustva pripadnika specijalne jedinice Policije Kosova.


Vila Vista - Kozmetički Saloni Srbija\nPočetak / Salon / Wellness / Vila Vista\nVila Vista je i više nego savršeno mesto za uživanje sa porodicom i prijateljima. Pored najmodernijih soba, posetiocima vile Vista su na raspolaganju besplatno korišćenje bazena, saune i đakuzija u okviru spa centra i svih pratećih sadržaja.\n5. Oktobra 8, Beograd\nKada je briga o kosi u pitanju, ne postoje glupa pitanja. Međutim, postoje pitanja koja mnogi ne žele da pitaju zbog toga što su možda neprijatna i ne\nJesen je idealno doba za tople boje i udobnu odeću. I kako lišće u ovo doba menja svoju boju, isto tako možda i sami razmišljate o promeni na sebi, pr\nČak iako vam kosa izgleda bolje nego ikada ili ste napravili najbolju punđu na svetu, suva koža glave može upropastiti čak i najglamurozniji izgled. S\nUpišite se u našu e-mail listu i očekujte popuste na kozmetičke tretmane


Mihajlovića Lacio u očaj bacio [VIDEO] - Sportskacentrala.com\nMihajlovića Lacio u očaj bacio [VIDEO]13.03.2017 23:16hLacio - Torino 3:1 (0:0)\nImobile 56', Keita 87', Anderson 90' - M. Lopez 72'\nU poslednjoj utakmici 28. kola Serije A, Lacio je zasluženo na svom Olimpiku savladao Torino i istakao kandidaturu za plasman u Ligu šampiona u narednoj sezoni.\nPosle razočaravajućeg prvog poluvremena bez ijednog udarca u okvir gola na obe strane, u nastavku se razvila borba, a viđeni su i golovi.\nDušan Basta je ubacio prizemnu loptu sa desne strane u 56. minutu, ona je nekako našla put do Imobilea, a najboljem strelcu Lacija nije bilo teško da je plasira u mrežu. Izjednačio je Maksi Lopez u 72. minutu, a zanimljivo je da je Argentinac samo desetak minuta ranije zamenio, danas slabog, Adema Ljajića. Centrirao je Iturbe, a Maksi Lopez je glavom sproveo loptu iza leđa Strakoše.\nČinilo se da će Mihajlović i ''bikovi'' odneti bod sa terena na kome je srpski stručnjak proveo šest, možda i najboljih, igračkih godina, ali je Senegalac Keita u 87. minutu odlično šutirao sa ivice kaznenog prostora i poslao loptu u levi gornji ugao Hartovog gola za novo vođstvo domaćih. Konačan rezultat postavio je Brazilac Felipe Anderson u poslednjem minutu, posle kontra napada Lacijala.\nZa domaću ekipu svih 90 minuta na terenu su proveli Dušan Basta i Sergej Milinković - Savić, dok je Filip Đorđević ostao na klupi. U ekipi Torina Saša Lukić je dirigovao igrom ''bikova'', dok je Ljajić zamenjen u 63. minutu.\nLacio je sada četvrti sa 56 bodova, četiri manje od Napolija na trećem mestu, i dva više od Intera na petom. Torino je pao na 10. poziciju i, čini se, oprostio se od plasmana u evropska takmičenja.


Usavršite svoja znanja na odseku IT poslovanja\nSteknite veštine uz koje ćete internet pretvoriti u svoje radno okruženje\nŽelite da postanete stručnjak iz oblasti elektronskog poslovanja, online marketinga, biznisa i menadžmenta? Školovanjem po nekom od programa na odseku IT Business, u tome možete uspeti za manje od godinu dana. Naučite da rukovodite računarskim sektorom, vodite kompletan razvoj softverskih projekata i pripremite se za započinjanje uspešne karijere.\nUsavršite svoja znanja kroz neki od 9 programa\nOdsek IT Business čini čak 9 programa, od kojih su 7 sa InternetAcademy, koji vam omogućavaju da specijalizujete svoje veštine i steknete praktična znanja uz koja ćete se kvalifikovati kao stručnjak za internet poslovanje. U zavisnosti od vaših interesovanja i izabranog programa, školovanje na ovom odseku će vam omogućiti da se bavite SEO optimizacijom, rukovođenjem IT projekata, elektronskim poslovanjem, digitalnim marketingom i radom na brojnim drugim online projektima.\nOvi programi pružiće vam konkretna znanja iz oblasti informacionih sistema i tehnologija, menadžmenta, marketinga i online poslovanja i omogućiti vam da odmah nakon usavršavanja te veštine naplatite u praksi. Nakon uspešno završenog školovanja, bićete spremni da pokrenete i vodite online trgovinu, bavite se digitalnim oglašavanjem ili se angažujete na brojnim drugim projektima koji se tiču internet poslovanja.\nIzaberite program i pohađajte odgovarajuću grupu korisnih IT kurseva\nZa koji god program u okviru ovog odseka se odlučite, očekuje vas pohađanje specijalizovane grupe kurseva čiji cilj je da vam obezbedi najadekvatnija znanja za određenu oblast. Kombinacija svih kurseva na jednom programu, odnosno primenljivih veština koje ti kursevi nude, omogućiće vam sve neophodne tehnike koje se traže na tržištu rada u okviru vašeg sektora.\nTo znači da će budući stručnjaci za optimizaciju sadržaja na web stranicama, pored ostalih kurseva, pohađati i SEO kurs, dok polaznike programa Online PR & Community manager očekuje Social media kurs, ali i mnogi drugi korisni kursevi. Takođe, važno je istaći da postoje pojedini kursevi čije gradivo je značajno za polaznike nekoliko programa, što znači da će ti kursevi biti deo obavezne nastave na više smerova. Jedan od takvih kurseva je i Internet marketing kurs, koji će pohađati polaznici svih smerova u okviru odseka IT Business.\nSaznajte nešto više o IT kursevima, kursevima programiranja i kursevima administracije računarskih mreža.\nUčite od lidera u internet poslovanju\nS obzirom na to da kvalitetno obrazovanje u ovoj oblasti u velikoj meri zavisi od iskustva predavača koji vam prenose znanja, ITAcademy je oformila tim vrhunskih stručnjaka, koji će vas voditi do vaše nove profesije.\nNa svim kursevima predavanja će držati lideri internet poslovanja u regionu i predavači koji su spremni u potpunosti da vam se posvete kako biste savladali sve trikove online poslovanja, marketinga i menadžmenta.\nKako izgledaju predavanja koja ćete pohađati?\nPredavanja u okviru ovog odseka su dinamična, interaktivna i prilagođena različitim nivoima predznanja tako da ćete, bez obzira na vaše prethodno obrazovanje, moći efikasno da učestvujete u nastavi.\nGradivo koje vas očekuje na pomenutim kursevima predstavljeno je kroz brojne zanimljive primere koji čine najbolju praktičnu obuku za samostalan rad. Prolazeći kroz mini-projekte tokom predavanja, bavićete se simulacijom realnog poslovnog okruženja i tako se temeljno pripremiti za ono što vas očekuje kada započnete profesionalnu karijeru.\nOpredelite se za online usavršavanje ili za tradicionalnu nastavu\nŠkolovanje na ITAcademy odvija se u okviru dva modela koja vam pružaju mogućnost da sami odaberete način usavršavanja koji vam više odgovara. Razvijena platforma za online učenje omogućava vam da putem interneta pratite Live stream predavanja ili gledate video-snimke u vremenu koje vam odgovara. Takođe, preko ovog specijalizovanog softvera možete komunicirati sa predavačima i obrazovati se po istim uslovima kao i polaznici koji nastavu prate iz učionica.\nUkoliko se odlučite za klasično školovanje, koje podrazumeva i fizičko prisustvo u prostorijama ITAcademy, na raspolaganju ćete imati najmodernije računare i drugu prateću opremu koja će vam olakšati usavršavanje.\nSertifikati za uspešnu karijeru\nZnanje i stručnost jesu najveće prednosti koje ćete dobiti školovanjem na ITAcademy, ali nisu i jedine. Pored primenljivih veština, nakon uspešno završenog usavršavanja možete steći i priznate međunarodne sertifikate, koji će vam omogućiti da se izdvojite od konkurencije i bez čekanja dođete do željenog posla u struci.\nU zavisnosti od obrazovnog programa za koji se odlučite, pruža vam se prilika da dobijete neki od prestižnih sertifikata koje izdaju ustanove svetskog renomea, kao što su Google, Cambridge Univerzitet, Chartered Institute of Marketing (CIM) i International Qualifications Network (IQN). Započnite svoje školovanje što pre i za manje od godinu dana postanite visoko plaćen stručnjak u oblasti IT poslovanja.\nSaznajte više o IT Business odseku na ITAcademy >>


Promovisati usluge elektronskog bankarstva Promovisati usluge elektronskog bankarstva – Personal magazin\nPromovisati usluge elektronskog bankarstva\nDržavni sekretar za digitalnu agendu Ministarstva kulture, informisanja i informacionog društva Jasna Matić ocenila je danas da je bankarski sektor u Srbiji prvi počeo da hvata korak sa svetom i…\nDržavni sekretar za digitalnu agendu Ministarstva kulture, informisanja i informacionog društva Jasna Matić ocenila je danas da je bankarski sektor u Srbiji prvi počeo da hvata korak sa svetom i da, zahvaljujući tome, građani imaju mogućnost da koriste napredne usluge elektronskog bankarstva.\nMatić je na otvaranju 11. konferencije posvećene bankarskim tehnologijama “Tehnobenk 2011” navela da je uvođenjem elektronskog poslovanja građanima omogućeno da svoje poslove obavljaju putem interneta, čime izbegavaju čekanje u redovima i štede vreme.\nOna je najavila da će resorno ministarstvo u cilju popularizovanja ove vrste poslovanja izraditi dva priručnika – „Šta kupiti na internetu” i “Kako biti preduzetnik na internetu“.\nPrema njenim rečima, Ministarstvo kulture, informisanja i informacionog društva zajedno sa JP “Pošta Srbije” radi na projektu koji je usmeren na olakšavanje logistike za izvoz pošiljki malih vrednosti, čiji je cilj povećanje izvoza.\nOvaj projekat će, kako je istakla, omogućiti malim preduzetnicima da šalju male pošiljke svojih proizvoda širom sveta, a da im troškovi carinjenja i logistike ne opterete proizvod i time ga učine manje konkurentnim.\nMatić je izrazila nadu da će bankarski sektor u narednim godinama predvoditi uvođenje novih tehnologija i nastaviti da promoviše internet kao platformu na kojoj se mogu obavljati transakcije i poslovanje.\nGeneralni direktor platnog sistema Narodne banke Srbije Snežana Zeković je izjavila da se finansijski sistem u našoj zemlji ubrzano razvija.\nOna je napomenula da su efikasnost i sigurnost korišćenja instrumenata plaćanja i platnih servisa od posebnog interesa za centralnu banku jer se time sprečavaju zloupotrebe, čuva poverenje u nacionalnu valutu i obezbeđuje finansijska stabilnost.\nPrema njenim rečima, NBS podstiče konkurenciju i inovacije u oblasti platnih usluga, ali i unapređenje procesa upravljanja rizicima i kontinuitetom poslovanja.\nNBS u razvoju platnih usluga posebnu pažnju poklanja harmonizaciji regulative sa EU, izveštavanju o platnim uslugama, implementaciji šeme kreditnih zaduženja i prelasku na čip tehnologiju u dina kard sistemu, naglasila je Zeković.\nPromovisati usluge elektronskog bankarstva was last modified: April 14th, 2011 by Redakcija\ne-bankingelektronsko bankarstvoJasna MatićTehnobenk 2011\nBesplatna nadogradnja na Adobe CS5.5\nNove Vip BizPartner tarife


Шешељ на слободи – стигао у Србију | Svi Srbi Sveta\nŠešelj na slobodi – stigao u Srbiju\nsreda, 12 novembar 2014 15:31 Rubrika: vesti Srbija\nLider Srpske radikalne stranke Vojislav Šešelj, koji je pušten na privremenu slobodu iz Haškog tribunala, gde je u pritvoru proveo gotovo 12 godina, doputovao je u Beograd. Članovi i pristalice radikala sačekali su svog lidera sa velikim oduševljenjem. Lider SRS se sa aerodroma uputio u stranku.\nSudsko veće Haškog tribunala donelo je 6. novembra odluku da Vojislav Šešelj bude privremeno pušten na slobodu, a Vlada Srbije prethodno je tribunalu dostavila uslovne garancije za njegovo puštanje.\nSa sobom nose njegove slike, obeležja SRS kao i zastave Srbije. Na aerodromu je puno novinara i fotoreportera.\nNa aerodromu „Nikola Tesla“ su supruga i sinovi Vojislava Šešelja. Uz njih su i čelnici SRS Nemanja Šarović, Nataša Jovanović, Vjerica Radeta…\n14:58 – ŠEŠELJ SE OBRAĆA PRISTALICAMA\n– Braćo Srbi i sestre Srpkinje! Izbacili su me iz ševeningenske tamnice. Nisam to tražio, samo su hteli da me se reše – počeo je svoje obraćanje lider radikala. Ubrzo je prekinut skandiranjem okupljenih koji su uzvikivali „Pobeda“.\nPar stotina pristalica SRS ispred zgrade Magistrata sluša obraćanje Vojislava Šašelja i u delirujumu uzvikuju i pevaju.


Predstava Kepler 452-B nagrađena po treći put Predstava Kepler 452-B nagrađena po treći put\nKomentari su isključeni na Predstava Kepler 452-B nagrađena po treći put\nPredstava vranjskog Pozorišta „Bora Stanković“ iz Vranja, Kepler 452-B, nagrađena je za najbolji dramski tekst Tijane Grumić, u režiji Juga Đorđevića, na upravo završenom međunarodnom festivalu „Akter Evrope“, u Resenu, u Makedoniji.\nNagrada za najbolji dramski tekst pripala je Tijani Grumić za ovu predstavu, koja je do sada dobila tri nagrade, na isto toliko festivala.\n„Reč je o intimnoj drami koja se bavi odnosima u porodici tri generacije, govori se o smrti i kako ona utiče na međuljudske odnose, a Kepler 452-B je ime planete za koju se veruje da je na njoj moguć život. Predstava je bila u selekciji festivala „Joakim Vujić“ i „Sterijino pozorje“, a ovim gostovanjem i nagradom, pozorište završava više nego uspešnu sezonu“, poručuju iz vranjskog pozorišta.\nOhrabrujuća je današnja slika koja pokazuje da su ljudi konačno prestali da se plaše i uzeli učešće u akciji potpisivanja peticije za smenu lokalne vlasti. Njihov nedostatak straha, odnosno spremnost i hrabrost da se suoče sa činjenicom da imamo najgoru…\nManifestacija “Muzej u maju” koja se po prvi put organizuje u Vranju, zvanično je otvorena sinoć u galeriji Narodnog muzeja izložbom slika ,,Decembarska grupa", Savremene galerije Zrenjanin. (više…)\nSvetosavski koncert Amorosa\nLESKOVAC - Kamerni orkestar “Amoroso” u saradnji sa vokalnim kvartetom “Libero” i dečjim horom “Zvezdice”, održao je sinoć jednočasovni koncert u organizaciji Medicinske škole, koja je ove godine domaćin centralne proslave Svetog Save, školske…\nVRANJE - Na tradicionalnoj svečanosti, sinoć su u Vranju proglašeni najbolji pojedinci i kolektivi. Najbolja sportistkinja u prošloj godini je Dragana Sretenović, članica Kik-boks kluba „Vranje“a najbolji sportista je Miloš Tasić, član Streljačkog…


Četiri načelnika u KS protiv proglašenja olimpijskih borilišta nacionalnim spomenikom - Akta.ba\n29.03.2021. 13:08 / Izvor: Akta.ba\nNačelnici Općina Stari Grad Sarajevo, Ilidža, Hadžići i Trnovo, povodom najave Komisije za očuvanje nacionalnih spomenika BiH o pokretanju postupka za donošenje konačne odluke o proglašenju olimpijskih borilišta na Igmanu, Bjelašnici i Trebeviću nacionalnim spomenikom BiH, angažovali su advokatski tim i najavljuju borbu protiv, kako tvrde, neustavnih odluka Komisije koje parališe nadležnosti jedinica lokalne samouprave.\nPomenute jedinice lokalne samouprave već su održale niz sastanaka na kojima su učestvovali općinski pravobranioci, pomoćnici načelnika za oblasti geodetskih i imovinsko-pravnih poslova, urbanizma i prostornog uređenja i ostalo stručno osoblje ovih općina gdje je raspravljano o najavljenoj odluci Komisije. U svrhu zajedničkog rada formirano je ad hoc tijelo od navedenih uposlenika, dok su načelnici Ibrahim Hadžibajrić, Nermin Muzur, Hamdo Ejubović i Ibro Berilo angažovali i advokatski tim koji će ih zastupati u tom predmetu.\nKomisija za očuvanje nacionalnih spomenika BiH zatražila je od Općina Stari Grad, Hadžići i Trnovo da u što kraćem roku dostave raspoložive podatke o olimpijskim borilištima na Igmanu, Bjelašnici i Trebeviću kako bi ih proglasila nacionalnim spomenikom, a postupak je pokrenula na osnovu peticije.\nOpćinama je ostavljen rok od 15 dana da dostave traženo i eventualne primjedbe i sugestije, zbog čega su pomenuti načelnici uputili jasan i decidan odgovor Komisiji za očuvanje nacionalnih spomenika BiH kojim zahtijevaju potpunu dokumentaciju, kao i održavanje radno-konsultativnog sastanka radi zaštite Ustavom i zakonom zagarantovanih prava jedinica lokalne samouprave.\nNačelnici smatraju da ne postoji nikakvo obrazloženje da se olimpijska borilišta na Bjelašnici, Igmanu i Trebeviću - a, to su staze za olimpijski spust i veleslalom na Bjelašnici, staze za biatlon i skijaško trčanje na Igmanu, skakaonice na Malom polju na Igmanu i bob staza na Trebeviću proglase nacionalnim spomenikom.\nU dopisu upućenom Komisiji za očuvanje nacionalnih spomenika BiH ukazali su da bi eventualno proglašenje tih borilišta na Bjelašnici, Igmanu i Trebeviću nacionalnim spomenikom bilo nezakonito i suprotno pravima i pravnim interesima Općina Stari Grad, Hadžići i Trnovo, a koja su im zagarantovana Evropskom poveljom o lokalnoj samoupravi, Zakonom o principima lokalne samouprave FBiH i Zakonom o stvarnim pravima FBiH, saopćeno je iz Općine Stari Grad.


I Bezos kreće da prodaje karte za turističke letove u svemir | PC Press\nI Bezos kreće da prodaje karte za turističke letove u svemir\nKompanija Blue Origin već sada ima funkcionalne rakete New Shepard kojima može da ostvari suborbitalne letove i da vrati celu letilicu na Zemlju, a originalni plan Jeffa Bezosa, osnivača i vlasnika ove kompanije, jeste da koristi ovu raketu i za letove sa ljudskim posadama. Potpredsednik Blue Origina Rob Meyerson na Amazonovom samitu u Vašingtonu, prošle nedelje, je govorio o sledećim planovima za svemirske letove, i tom prilikom je najavio kako će prve komercijalne karte za buduće svemirske turiste u prodaju biti puštene već sledeće godine.\nNew Shepard je suborbitalna raketa koja može da postigne visinu od nešto preko 100 kilometara, i već je odradila sedam uspešnih letova s vertikalnim sletanjem na Zemlju, a izgleda da su sada spremni da iste misije odrade i sa putnicima. Uskoro bi, prvi test putnici trebali da polete ovom raketom na sam rub svemira s test lansirne rampe u Zapadnom Teksasu. Prođe li sve kako je planirano, sledeće godine će karte za “obične” turiste krenuti u prodaju, po za sada nepoznatoj ceni. Jedan let raketom New Shepard trebao bi da traje oko 10 minuta, a u putničkoj kapsuli veličine oko 15 kubnih metara trebalo bi da može da se smestiti 6 svemirskih turista, koji će na kratko moći gledaju Zemlju iz jedinstvene perspektive i osete bestežinsko stanje.\nNakon lansiranja prvi stepen rakete vraća se na tlo i sleće vertikalno poput SpaceX-ovog Falcona 9, dok se putnička kapsula nešto kasnije vraća na Zemlju uz pomoć padobrana i retro raketnih motora koji usporavaju njezino prizemljenje. Iako vest o skorom početku testiranja i prodaji karata zvuči uzbudljivo, moramo da se prisetimo i kompanije Virgin Galactic, koja je karte za svemirske letove pustila u prodaju pre više od deset godina. Iako su ih prodali preko 700 (po ceni od 200 i 250 hiljada dolara), do sada još uvek nisu odradili ni jedan let s turistima. To bi trebalo da se dogodi u narednih nekoliko meseci, a jedan od prvih putnika, ako ne i prvi, biće sam osnivač kompanije, Richard Branson.\nTagovi: amazon, Blue Origin, Džef Bezor, New Shepard, Raketa, Ričard Brenson, Rob Mejerson, SpaceX Falcon 9, Virgin Galactic, Zapadni Teksas\n← Sezonski poslovi – broj oglasa raste, broj prijava po radnom mestu se smanjuje\nNovosadski startap Content Insights dobio investiciju od 2 miliona evra →


Opšti podaci » Debatni klub Fakulteta političkih nauka\nDebatovanje predstavlja simulaciju agrumentovanog vođenja diskusije koja se zasniva na formalnom nadmetanju u rasuđivanju, visprenosti i retoričkoj veštini. Debateri nastoje da razložno odbrane svoje pozicije mišljenja, koristeći logičke i teorijske konstrukcije u formulisanju argumenata i odgovoru na njih. Na ovaj način učesnici stiču veštine da kritički vide i jasno definišu problem, da individualno i racionalno …\nUniverzitet u Beogradu – Fakultet političkih nauka (FPN) već 40 godina predstavlja vodeću instituciju u oblasti visokog obrazovanja koja je danas moderna i otvorena škola demokratije i demokratske političke kulture, sposobna da aktivno učestvuje i unapređuje politički diskurs i odgovori na osnovne imperative političke egzistencije našeg društva i njegovog međunarodnog okruženja. Osnovan je 1968. godine …\nVeć deset godina naše kolege – studente Fakulteta političkih nauka, podučavamo veštini debatovanja i argumentovanog vođenja dijaloga. Rad na unapređenju javnog nastupa trebalo bi da je jedna od osnovnih aspiracija studenata našeg fakulteta, pa rukovođeni tom idejom i organizujemo debatne radionice za sve zainteresovane studente. U proteklih nekoliko godina organizovali smo veći broj posećenih debata …\n15 godina rada na razvoju moći argumentacije, kluture i javnog nastupa Srednjoškolski debatni program pokrenuo je 1994. godine Fond za otvoreno društvo u Jugoslaviji, kao i u drugim post-komunističkim zemaljama. Prva generacija debatera maturirala je u leto 1997. godine i pošto smo želeli da nastavimo da se bavimo debatovanjem, u novembru 1997. osnovali smo i …


Vesti online / Vesti / Srbija / Srbija mora reagovati na neprijateljsko delovanje Crne Gore\nPredsednik Srpske narodne partije (SNP) Nenad Popović izjavio je danas da posle hapšenja Nebojše Medojevića i pretnji hapšenjem drugih srpskih opozicionih lidera u Crnoj Gori, Srbija konačno mora da reaguje na kontinuirano neprijateljsko delovanje Crne Gore prema našoj državi i prema srpskom narodu.\nU saopštenju za javnost, Popović, koji je i ministar u Vladfi Srbije, rekao je da "ne treba zaboraviti ni to da je Crna Gora nedavno dala podršku lažnoj državi Kosovo u pokušaju da postane članica Interpola, što je bio novi akt neprijateljstva uperen protiv državnih i nacionalnih interesa Srbije".\n- Režim Mila Ðukanovića priznao je lažnu državu Kosovo i glasao je da ta kriminalna tvorevina bude primljena u Unesko. Taj režim nastavlja da sprovodi identitetski genocid na Srbima u Crnoj Gori, proterujući srpske pisce iz čitanki, taj režim nastavlja da progoni Srpsku pravoslavnu crkvu i njene sveštenike, taj režim je poslao svoje vojnike na srpsko Kosovo, kao deo snaga NATO-a koji je bombardovao Srbiju i Crnu Goru, taj režim je zabranio ulazak u Crnu Goru Matiji Bećkoviću i drugim srpskim intelektualcima, taj režim poništava istoriju i identitet Crne Gore. Konačno, taj režim danas hapsi i progoni političke neistomišljenike kao u najcrnjim diktaturama.\nDosta je popuštanja, ćutanja i tolerisanja represije i nasilja kojima je izložen srpski narod u Crnoj Gori - naveo je Popović.\nOn je istakao da "Srbija mora najoštrije da reaguje prema onima koji progone srpski narod i Crkvu u Crnoj Gori, a koji se ni po čemu ne razlikuju od šiptarskih terorista koji upravljaju privremenim organima vlasti u Prištini".


Turistički vodič: Veliko interesovanje za vaučere za odmor u Srbiji - BalkaniYUm.TV '); } //]]>\n"To je za nas veoma važno jer su to meseci kada je slabija poseta na našim turističkim destinacijama", rekla je Pindžo za Tanjug. Najveća potražanja bila je za banjama - Prolom, Lukovskom, Vrnjačkom, Sokobanjom i Banjom Koviljača, kao i za planinama Tarom, Kopaonikom, Zlatiborom, Divčibarama i Starom planinom. Ona je istakla da su se ovoj akciji u najvećem broju odazvali penzioneri i da je u strukturi ukupno prijavljenih 70 odsto penzionera.\nSlede zaposleni čija primanja ne prelaze 60.000 dinara, potom nezaposlena lica, kao i korisnici tuđe nege i pomoći, kazala je ona. Pindžo je objasnila da, s obzirom da su sredstva za ovu akciju bila obezbeđena, onog trenutka kad se shvatilo da je pređašni rok od 6. do 15. jula bio kratak, on je produžen na 15. oktobar i svi zainteresovani koji ispunjavaju kriterijume se mogu prijavtiti do tog datuma.\n"Građani su sugerisali da im je vrlo teško da godišnji odmor isplaniraju unapred. Vrlo često su stizale sugestije da nemaju mogućnost da sagledaju kakve će biti vremenske prilike i da je to sve nešto što može da utiče na njihovu odluku", rekla je Pindžo. Prema njenim rečima, rezultate ove akcije, analizu struktura turista, nihove sugestije kao i sugestije ugostitelja, prihode po osnovu boravišnih taksi, po osnovu PDV-a nadležni državni organi će analizirati i to će biti osnova da se na vreme planiraju slične aktivnosti za narednu kalendarsku godinu.\nRok za prijavu za vaučere je produžen kako bi se turistička sezona produžila na oktobar i novembar. Početak prijave bio je 6. jul od kada građani na šalterima Pošta Srbije mogu da podnesu prijave za vaučere u vrednosti od 5.000 dinara za plaćanje smeštaja na nekoj od turističkih destinacija u Srbiji koje subvencioniše država. Građanima su na raspolaganju 244 ugostiteljska objekta u Srbiji koja su se prijavila na konkurs, a njihov spisak mogu pročitati na internet stranici Ministarstva trgovine, turizma i telekomunikacija.\nVaučere mogu dobiti penzioneri, nezaposleni sa evidencije Nacionalne službe za zapošljavanje, korisnici prava na dodatak za pomoć i negu drugog lica, zaposleni i ratni vojni invalidi čija primanja ne prelaze 60.000 dinara. Pošta prijave šalje Ministarstvu trgovine, turizma i telekomunikacija, a korisnicima koji po kriterijumima ministarstva budu ispunili uslove za godišnji odmor sa popustom, putem pošte biće dostavljeni personalizovani vaučeri preporučenom pošiljkom.


UNHCR: Odgovornost velikih sila - Svet - Dnevni list Danas\nPočetna » Svet » UNHCR: Odgovornost velikih sila\nUNHCR: Odgovornost velikih sila\nVisoki komesar Ujedinjenih nacija za ljudska prava Zeid Rad Al Husein izjavio je danas da su, što se tiče odgovornosti za neka od najgorih kršenja ljudskih prava, samo ubice gore od članica Saveta bezbednosti UN koje zloupotrebljavaju pravo veta.\n0Piše: Ženeva 26. februara 2018. 14.41\nNa sednici Saveta za ljudska prava Zeid nije dao konkretne primere, ali se njegove reči odnose na rat u Siriji. Rusija i Kina su upotrebile pravo veta kako bi blokirale napore za utvrđivanje odgovornosti ratnih zločinaca i kažnjavanje sisrijske vlade Bašara Al Asada zbog navodne upotrebe hemijskog oružja, navodi AP.\nZeid je govorio o „klanicama ljudskih bića“ u sirijskoj Istočnoj Guti, oblastima Ituri i Kasaji u Kongu, gradu Taizu u Jemenu, u Burundiju i području Rakine u Mjanmaru.\nPrema Zeidovim rečima, mada je Visoki komesarijat za ljudska prava ukazao na kršenje ljudskih prava, preduzeta je „minimalna akcija“.\nZeid nije zatražio produženje četvorogodišnjeg mandata, koji mu ističe u avgustu. Rusija, Kina, Sjedinjene Američke Države, Velika Britanija i Francuska „moraju odgovarati žrtvama“ ako koriste veto da bi blokirale akciju koja bi mogla smanjiti ljudske patnje, rekao je Zeid. On je, međutim, odao priznanje Francuskoj na inicijativi za usvajanje kodeksa ponašanja prilikom upotrebe veta.\nZeid je naveo da su inicijativu podržale Britanija i više od 115 zemalja. Vreme je da im se Kina, Rusija i SAD pridruže i okončaju opasnu upotrebu veta, ocenio je Zeid.\nSAD zatražile da Savet bezbednosti UN sutra glasa o rezoluciji o Venecueli\nSAD žele ove nedelje glasanje o rezoluciji UN o Venecueli


RTCG - Radio Televizija Crne Gore - Nacionalni javni servis :: Društvo :: Za bolje uslove za studente sportiste\nUCG POTPISAO IZJAVU 16. 07. 2018. 15:26 >> 15:12 0\nUCG POTPISAO IZJAVU\nZa bolje uslove za studente sportiste\nRektor Univerziteta Crne Gore je sa 14 predstavnika evropskih univerziteta potpisao Izjavu o konsenzusu kojima se visokoobrazovne institucije obavezuju da kreiraju i razviju odgovarajuće okruženje za studente-sportiste.\nIzjavu je ispred UCG potpisao rektor prof. dr Danilo Nikolić a odnosi se na studente – sportiste, na dvodnevnoj rektorskoj konferenciji na Univerzitetu Koimbra, u Portugalu.\n"Promocija dualnih karijera je ključna tema za obrazovni sistem i za sve sportske organizacije. Potpisivanjem Izjave o konsenzusu visokoobrazovne institucije se obavezuju da kreiraju i razviju odgovarajuće okruženje za studente-sportiste, uključujući i usklađenost sa propisima i finansijskim okvirom", kazao je Nikolić.\nPotpisivanje izjave, kkao je saopšteno, temelj je buduće razmjene iskustava i dobrih praksi visokoobrazovnih institucija.\nRektorska konferencija "Organizacija i modeli upravljanja univerzitetskog sporta" prethodila je otvaranju IV Evropskih univerzitetskih igara u Koimbri.\n"Na svečanom otvaranju šampionata u 19 sportskih disciplina, koji okuplja 4100 studenata sa 405 univerziteta, sinoć se našla i crnogorska zastava i studenti Univerziteta Crne Gore. Šampionat se, od 15. do 28. jula, realizuje u organizaciji Evropske univerzitetske sportske asocijacije EUSA", saopšteno je iz UCG.


Elmont traži poslove u Nišu - TV ZONA PLUS - HD\nElmont traži poslove u Nišu\nсеп 27, 2016 Elmont, gradonačelnik, Niš, poslovi\nNiški Elmont jedna je od retkih zaštitnih radionica gde rade osobe sa invaliditetom, a koja uspešno posluje. Posla za sada ima i ovu godinu potpuno su finansijski zaokružili, ali za budući rad traže pomoć od grada, kako bi putem rezervisanih javnih nabavki obezbedili još bolje funkcionisanje i zapošljavanje novih radnika.\nTrenutno najveći je jednoipogodišnji ugovor sa EPS-om, za koji rade šemiranje elektroormarića. Održavaju uličnu rasvetu u Prokuplju, rade rasvetu u Kraljevu, Knjaževcu, Leskovcu. Kažu da imaju i stručne ljude i opremu za održavanje niške javne rasvete i mnoge druge poslove.\nOd grada očekujemo da pomogne i da nas uključi u održavanje javne rasvete jer smo kadrovski i tehnološki opremljeni. Od gradskih javnih preduzeća, prvenstveno Toplane i Nišstana očekujemo da nas uključe u poslove održavanja pumpi i vinklovanja elektromotora, kaže direktorka Elmonta Gordana Labović.\nGotovo sve poslove Elmont je dobio putem rezervisanih javnih nabavki, što je svojevrsna podrška poslovanju ovakvim firmama. Gradonačelnik Darko Bulatović i resorna većnica obećali su da će ih preporučiti direktorima javno komunalnih preduzeća.\nRazgovaraćemo sa direktorima kako bi bili tolerantniji što se poslova tiče, kako bismo Elmontu izašli u susret oko javnih nabavki i poslova za budući period, kaže većnica Tijana Đorđević Ilić.\nTu je i inicijativa grada ka Ministarstvu privrede za obrazovanje nove Skupštine Elmonta, kako bi i na tom polju bili efikasni.\nBesplatna obuka za call operatere\nBolesti srca godišnje odnesu 17 miliona života


Premijer Federacije BiH Fadil Novalić po dolasku na suđenje 7. april sa advokaticom Vasvijom Vidović\nTužilaštvo Bosne i Herecegovine je u ponedjeljak 26. aprila iznosilo dokaze iz optužnice u nastavku suđenja premijeru Federacije Bosne i Hercegovine Fadilu Novaliću i drugima u aferi "Respiratori".\nKrivični postupak u predmet „Fadil Novalić i drugi“, vodi se pred Sudom Bosne i Hercegovine u vezi s nabavkom 100 respiratora iz Kine u vrijednosti od 10,5 miliona konvertibilnih maraka (oko 5,3 miliona eura), te zaštitne opreme u vrijednosti od 2,9 miliona konvertibilnih maraka (1,48 miliona eura) za potrebe u borbi protiv korona virusa na području Federacije BiH, jednom od dva bosanskohercegovačka entiteta.\nOptuženi u predmetu su premijer Federacije BiH Fadil Novalić, dopremijerka i federalna ministrica financija Jelka Milićević, kao i suspendovani direktor Federalne uprave Civilne zaštite Fahrudin Solak te vlasnik firme "Srebrna malina" Fikret Hodžić koji je za potrebe Federacije u vrijeme pandemije korona virusa nabavio sporne respiratore.\nTužilac u ovom predmetu Džermin Pašić predočio je sadržaj komunikacije optuženih i drugih aktera (telefonske, Viber i e-mail), te odluke i zaključke Vlade i Federalnog štaba civilne zaštite (FŠCZ), kao i brojne dokumente iz perioda nakon proglašenja nesreće u FBiH 16. marta 2020. godine usljed pandemije korona virusa.\nTokom iznošenja dokaza Tužilaštvo je istaklo kako ne postoje razlozi za izuzimanjem uobičajene procedure javne nabavke što je urađeno prilikom kupovine kineskih respiratora.\nPrezentovano je i saopštenje Agencije za javne nabavke u kojem se navodi da se pri nabavci medicinske opreme mogu koristiti pregovarački postupak ili, u slučaju krajnje hitnosti, postupak po članu 10 koji predviđa izuzetke od primjene Zakona o javnim nabavkama.\nTužilaštvo BiH je prezentovalo komunikaciju optuženih i drugih u vezi s nastojanjima da se nabavi zaštitna medicinska oprema preko firme 'Srebrena malina'.\nPrema tvrdnjama Tužilaštva BiH, Hodžić je imao povlašten položaj prilikom nabavke jer je imao dostavljen plan potreba koji je ranije napravio Zavod za javno zdravstvo FBiH.\nU viber prepisci grupe, čiji su članovi premijer Fadil Novalić, generalna sekretarka Vlade Federacije BiH Edita Kalajdžić i Hasan Ganibegović iz kabineta premijera navedeno je kako je potrebno smijeniti aktuelni Federalni krizni štab civilne zaštite, što je i učinjeno dan poslije odlukom Vlade Federacije BiH.\nU dokaze je uložena Uredba Vlade o izmjenama Štaba, kojom je smanjen broj članova.\nOdbrana je uložila niz prigovora, od konstatacije da tužitelj nepotrebno komentariše i zaključuje i da ima elemente završne riječi, do tvrdnji da se radi o nerelevantnim dokazima ili dokazima koji su pribavljeni na nezakonit način.\nZa šta se terete optuženi u aferi 'Respiratori'\nPrethodno ročište je održano 21. aprila, a tada su svjedočili Marina Bera, pomoćnica federalnog ministra zdravstva Vjekoslava Mandića, i direktor entitetskog Zavoda za javno zdravstvo Davor Pehar.\nOd kada je 24. februara počelo suđenje u predmetu “Fadil Novalić i drugi” svjedočili su anesteziologinja Aida Čorbeg, specijalista u bolnici u Travniku, u centralnoj BiH, i Šejla Cilović-Lagarija, stručna suradnica u Zavodu za javno zdravstvo Federacije BiH, Bahra Džaka, Novalićeva sekretarica, tadašnji direktor Agencije za javne nabavke BiH Đenan Salčin, generalna direktorica KCUS-a Sebija Izetbegović i direktor firme Cubicus Denis Đulalić.\nSvjedok u aferi 'Respiratori': Bila je potrebnija zaštitna oprema nego respiratori\nTužilaštvo nastavlja ulaganje materijalnih dokaza u utorak 27. aprila.


Ekonomija /Košarac i Ito: U BiH zabilježen uvoz japanskih automobila / Radio Sarajevo\nFoto: Foto: Ministarstvo vanjske trgovine i ekonomskih odnosa BiH/Košarac i Ito\n21. 04. 2021. u 15:18:00 Radiosarajevo.ba\nMinistar spoljne trgovine i ekonomskih odnosa BiH Staša Košarac primio je danas u nastupnu posjetu ambasadora Japana u BiH Makota Ita, sa kojim je razgovarao o jačanju ekonomskih odnosa dvije zemlje.\nMinistar Košarac je izrazio zahvalnost na pomoći i podršci koju Japan kontinuirano pruža BiH, te podsjetio da je u februaru ove godine obilježena 25. godišnjica od uspostavljanja dimplomatskih odnosa između dvije zemlje.\nNa sastanku je istaknuto da postoji obostrani interes za unapređenje saradnje, naročito na ekonomskom i investicionom polju, kao i za poboljšanje spoljnotrgovinskog prometa između BiH i Japana.\nSagovornici su se posebno osvrnuli na unapređenje saradnje i mogućnost japanskih investicija u domaći IT sektor i auto-industriju, pri čemu je konstatovano da je u BiH zabilježen uvoz japanskih automobila. Ministar Košarac informisao je ambasadora Ita o kapacitetima domaćih kompanijama koje izrađuju auto-dijelove za poznate svjetske brendove i uspješno posluju na zapadnom tržištu.\nNa sastanku je bilo riječi i o formiranju slobodnih poslovnih zona u RS-u, što je ocijenjeno kao dobar potencijal za privlačenje japanskih investicija.\nMinistar Košarac i ambasador Ito usaglasili su da u narednom periodu dogovore sastanak privrednika iz RS i Federacije BiH sa predstavnicima Japanske organizacije za spoljnu trgovinu (JETRO) sa sjedištem u Beču s ciljem prezentacije domaćih privrednih kapaciteta zainteresovanim investitorima iz Japana.\nMinistar Košarac poželio je ambasadoru Itu dobrodošlicu i uspjeh u diplomatskoj misiji u BiH.\nTagovi: Staša Košarac ekonomija Japan automobili saradnja\nNadležnosti / Košarac ministricu iz RS-a instalirao u organizaciju pod kapom UN-a?!


U Italiji je u poslednja 24 sata od posledica koronavirusa preminulo 349 osoba, što znači da je ukupan broj smrtnih slučajeva porastao na 2.158. U istom periodu se od COVID-19 oporavilo 414 pacijenata.\nPrema najnovijim podacima, broj ztaraženih u Italiji je porastao za 3.233, na 27.980, broj smrtnih slučajeva premašio je dve hiljade – 2.158, dok ukupno 2.749 ljudi više nema simptome koronavirusa.\nU Evropi, kao novom žarištu koronavirusa, iza Italije je najugroženija Španija sa više od 9.400 zaraženih i 336 smrtnih slučajeva, a prate je Nemačka (skoro 7.200 zaraženih, 15 preminulih) i Francuska (više od 5.400 zaraženih, 127 preminulih).\nTrenutno, u celom svetu na 162 teritorije COVID-19 je registrovan kod skoro 180.000 ljudi, preminulo je blizu 7.100, a oporavljeno je više od 78.800 osoba.\nJoš dvoje zaraženih u Srbiji – ukupno 57


Strateška preduzeća da rade po održivim principima | Kamatica\nPočetna > vest > Strateška preduzeća da rade po održivim principima\nStrateška preduzeća da rade po održivim principima\nTekst objavljen: 23.05.2016 10:30\nRok za zaštitu od poverilaca za 17 strateških preduzeća ističe 28. maja, a državnii sekretar ministarstva privrede Dragan Stevanović kaže da se za najveći broj preduzeća znaju modeli rešavanja pitanja, kao i da će svi morati da nastave da rade po održivim principima.\nOn kaže da u zavisnosti od toga šta će biti konačno rešenje za svako od tih preduzeća, rešavaće se i sudbina radnika.\n"Poslednjih godinu radnici su bili u fokusu i ideja je da za one koji ostanu da rade u tim kompanijama posao bude održiv, a za sve one koji perspektivu ne vide u tim preduzećima država je obezbedila novac za socijalni program", rekao je Stevanović gostujući na RTS-u.\nKako kaže, za preduzeća koja bi eventualno svoj status rešavala kroz proces stečaja opredeljena su sredstva za povezivanje radnog staža zaposlenih.\nOn je dodao da zainteresovanih kupaca za preduzeća nema mnogo i da je trenutno za Galeniku otvoren poziv.\n"U pet, šest preduzeća radićemo reorganizaciju. Ideja nam je da ta preduzeća od usvajanja plana reorganizacije rade po održivim principima, da finansiraju tekuće obaveze, da ne generišu dugove", kaže Stevanović i i dodaje da će ta preduzeća morati da otplaćuju dugove.\nOne firme koje se obavežu na reorganizaciju, nastavlja on, dan kašnjenja u plaćanju obaveza se neće tolerisati, svako kašnjenje podrazumeva otvaranje stečaja.\nGovoreći o najavljenom protestu zaposlenih u FAP-u, on je rekao da se štrajkom ništa neće rešiti, da će u ministarstvu imati sastanak kako bi se našlo rešenje koji model da se koristi kako bi se izašlo iz problema u kom se FAP nalazi .\n"Pripremljen je i plan reorganizacije za imovinske celine koje mogu da budu održive i broj radnika koji može da bude održiv", zaključio je Stevanović.\nGalenika privreda preduzeća zaposleni


Somborsko Zelenilo na visini zadatka\nJedan od svakodnevnih poslova radnika „Zelenila“ je i orezivanje ili uklanjanje visokih stabala koja ugrožavaju ulične provodnike na banderama. Tada, prilikom korišćenja visinske pokretne platforme, uistinu se može reći da su radnici gradskog komunalnog preduzeća „na visini zadatka“, pravom smislu reči.\nIntervencija zabeležena u Ulici Rade Drakulića, gde je valjalo ukloniti visoki vremešni bođoš koji je ugrožavao instalacije, a posao sa motornom testerom u ruci, u platformi na više od 15 m visine, zahtevala je izuzetnu opreznost i fokusiranost. Rečju, ne može svako na tu visinu sa testerom u ruci, već samo obučeni i stručni radnici.\nPosao je, naravno, obavljen efikasno, ekipa „testeraša“ je krenula na drugu lokaciju, a granje je sakupljeno i ubačeno u teretno vozilo, koje ga je uklonilo sa lica mesta.\nTagovi: Sombor JKP Zelenilo


Bodrožić: Junajted medija "na crnoj listi vlasti" - Društvo - Dnevni list Danas\nPočetna » Društvo » Bodrožić: Junajted medija „na crnoj listi vlasti“\nZbog odbijanja štamparija da štampaju list Nova, Junajted medija će se obratiti međunarodnim institucijama i organizacijama\nKatarina Živanović22.04.2021. 08:39\nProgon objektivnih i kritičkih medija tada se sprovodio drakonskim novčanim kaznama koje redakcije nisu mogle da plate, a današnje metode su znatno suptilnije – dovoljno je da vas aktuelni predsednik i članovi njegove stranke nebrojeno puta u javnosti označe kao državne neprijatelje i strane plaćenike, pa ćete doći u situaciju da niko neće želeti/smeti da sarađuje sa vama.\nKao što su se godinama unazad oglašivači povlačili iz Danasa, tako sada novi dnevni list čiji vlasnici i urednici nisu „u milosti“ režima i ne može da ugleda svetlost dana, jer nijedna štamparija u Srbiji neće da ga štampa.\nO tome je svedočio glavni i odgovorni urednik portala Nova.rs Veselin Simonović navodeći da se novine „Nova“ još nisu pojavile na tržištu jer su štamparije odbile saradnju pod izgovorom da nemaju kapaciteta, tehnički mogućnosti, dovoljno ljudi…\nŠto nije tačno jer su pre nekoliko godina, sa istim tim ljudstvom i kapacitetima, štampale duplo veće tiraže dnevnih novina od oni koji se štampaju danas.\nPredsednik NUNS-a Željko Bodrožić kaže za Danas da većina štamparija u Beogradu ima kapaciteta za štampanje novih novina, naročito Ringierova, ali da je očigledno da ne smeju da prihvate posao jer su Junajted medija i njeni mediji „na crnoj listi vlasti“.\n– I ovaj slučaj pokazuje gde smo danas kada su medijske slobode u pitanju i koliko je vladajuća partija spremna da zagorča život svakome ko ne podržava njenu politiku i ne obavlja propagandu u njenu korist. I ovaj slučaj nas vraća u devedesete i sve ide ka tome da im je cilj da nas potpuno zatru. I bukvalno – smatra Bodrožić.\nPokret slobodnih građana saopštio je juče da je Aleksandar Vučić usavršio svoje cenzorske metode iz devedesetih godina i u uslovima apsolutne medijske neslobode u Srbiji kreirao poslovni ambijent u kom ni jedna štamparija ne sme da štampa novine koje nisu pod njegovom direktnom kontrolom.\n– Smešna je tvrdnja štamparija u Srbiji da nemaju kapacitete da štampaju Nova novine, s obzirom da su pre samo desetak godina te iste štamparije štampale desetostruko veće tiraže tadašnjih medija. Takođe, u poslednjih nekoliko godina, primetna je hiperprodukcija novih tabloida poput Objektiva, Srpskog telegrafa, Ekspresa i drugih, koji pod zaštitom države odmah dobijaju kako povlašćeno štampanje, tako i sufinansiranje iz budžeta bez obzira na činjenicu da ne ispunjavaju ni osnovne uslove konkursa i oglase javnih preduzeća – ukazuju u PSG.\nPokret je istakao da će o ovome izvestiti svoje evropske partnere, „naročito imajući u vidu predstojeći dijalog“, u kom je tema kontrole medija ključna oblast, u kojoj Srbija svake godine uprkos pritiscima sve više nazaduje.\nUnited media, inače vodeća medijska kompanija u jugoistočnoj Evropi, uputila je juče pismo premijerki Srbije Ani Brnabić i ministarki kulture i informisanja Maji Gojković pozivajući ih da reaguju i učine sve kako bi se svim medijima omogućilo da na tržištu posluju pod jednakim uslovima. Kako navode, više puta su u proteklom periodu javno upozoravali na slučajeve kršenja medijskih sloboda koje su iskusili u praksi.\n„Ovog puta suočeni smo sa situacijom da u Srbiji ne postoji štamparija koja bi prihvatila posao štampanja dnevnog lista „Nova“. Ni u jednoj od zemalja u kojima poslujemo nismo se suočili sa barijerom da vlasnici i direktori državnih i privatnih štamparija strahuju da prihvate novi posao, posebno u doba pandemije i ekonomske krize i poslovne neizvesnosti koju je ona proizvela“, navodi United media.\nIzvršna direktorka UM Aleksandra Subotić, u pismu premijerki i ministarki kulture, podsetila je da je dužnost predstavnika izvršne vlasti da obezbede slobodu medija i da je „zato bitno da se u Srbiji omogući ambijent u kojima građani mogu da čuju različita mišljenja i da imaju slobodan izbor šta žele da čitaju ili gledaju“.\n„Vi kao nosioci najviših državnih funkcija imate dužnost da takve uslove omogućite, jer biste tako pokazali da u Srbiji može biti medijskog pluralizma i poštovanja principa slobodnog i konkurentnog tržišta. U prošlosti smo bili svedoci da nadležne institucije reaguju neadekvatno i sporo ili uopšte nisu reagovale na različite pritiske na slobodne medije i novinare. Verujemo da ćete se potruditi da u skladu sa funkcijom koje obavljate istražite zašto se štamparije u Srbiji plaše da štampaju novine „Nova“ i o tome obavestite građane Srbije“, istakla je Subotić.\nSubotić: Obavestićemo evropske institucije\nIzvršna direktorka UM Aleksandra Subotić je naglasila da će United media i o ovom slučaju obavestiti sve evropske institucije, strukovna udruženja, ali i predstavnike diplomatskog kora u Beogradu, kao što je to učinila i pre par meseci kada je državni Telekom Srbija sklopio ugovor o saradnji sa privatnom kompanijom Telenor sa ciljem da uništi kablovskog operatera SBB-a i nezavisne medije u Srbiji. Ona je pozvala Vladu Srbije da se država povuče iz vlasništva u medijima (i stvarnog i prikrivenog), jer je to ključna tačka medijskih reformi i propisana je zakonima usvojenim još pre skoro sedam godina, a samo će primenom zakona svi mediji imati jednake uslove za učešće u tržišnoj utakmici.\nRadomirović: Nije strah\nPredsednik UNS-a Vladimir Radomirović ima malo drugačije viđenje, smatrajući da štamparije nisu iz straha odbile da štampaju Novu i da to treba istražiti.\n– Ako postoji štamparija koja štampa Tabloid ne mogu da verujem da neko zbog straha odbija da štampa tabloid Junajted grupe – rekao je Radomirović za Danas.\nPreduzeće Dan graf, izdavač lista Danas, posluje u okviru kompanije United media\nAleksandra SubotićJunajted medijanovanovinePokret slobodnih građanaPSGŠtampanje novinaUnited MediaŽeljko BodrožićBeograd\n2 reagovanja na “Bodrožić: Junajted medija „na crnoj listi vlasti“”\n22. aprila 2021. u 09.57\nSecam se kada se Danas pojavio na trafikama, radnici ili neko drugi dodje i stavi ostale novine preko Danasa ili su ih gurali negde u cosak gde su neuocljive. Onda sam pocela da obracam paznju i na druge trafike, situacija je bila ista ili slicna. Teska je to borba protiv ovako organizovanog i zatrovanog sistema, u kome su ljudi najjeftinije sredstvo.\n22. aprila 2021. u 14.42\nPuna su vam usta United Media-e i ranije, a pogotovo sada kada ste njihovi. Pišite šta se dešava sa UM u Hrvatskoj, mnogo liči na rat Telekoma i UM u Srbiji. Tamo nema Vučića, a imaju „problem“. Normalno, samo je UM u pravu, a svi ostali nisu.


Čuveni novinar opleo po Novaku: Đoković je pomahnitao, ima previše 'duplih grešaka'\nIzvor: B92, 31.Maj.2020, 17:02\nTada se na simpatičnom engleskom naglasku obratio Novaku Đokoviću sa, sada već, čuvenim "Not too bad".\nNa sajtu "ubitennis.com", čitaoci su imali priliku da postave pitanje Skanagati, a neka od njih bila su vezana i za najboljeg svetskog tenisera.\n"Koronavirus je zaustavio tenis, ali nije sprečio Novaka da bude aktivan na svim društvenim mrežama. Pomahnitao je u svojim objavama. Pokazivao je vežbe, pričao o raznim stvarima. Pokazao je da nema strah od negativnih reakcija koje je izazvao svojim određenim stavovima. Ipak, dobio je više negativnih nego pozitivnih i pitam se ko ga je naveo da to uopšte radi", istakao je Skanagata.\nZatim je teniskom žargonu rekao da je Đoković napravio dosta "duplih grešaka", mnogo više nego aseva.\n"Da budemo iskreni, zabeležio je i nekoliko vinera. Ne možemo da ne aplaudiramo na organizaciju Adrija tura, akciju pomoći teniserima i nameri da održi pažnju na tenisu. To je uvek lepo ispratiti. Znate za uzajamne simpatije koje imamo, ali to nije dovoljno za mene da skrenem pogled sa njegovih duplih servis grešaka i da ih pretvorim u asove".\n"Te neiznuđene greške greške činile su se mnogo brojnijim od vinera. Čak su se i oni koji nikada nisu sumnjali u Novakovu nesumnjivu inteligenciju pitali, zašto daje one "No-vaks" izjave, pogotovo u tom delikantnom trenutku i pandemiji popud sadašnje", zaključio je Skanagata.\nČuveni novinar opleo po Đokoviću...Italijanski novinar Ubaldo Skanagata godinama prati teniska dešavanja, a u centar pažnje dospeo je na Australijan openu prošle godine. Tada se na simpatičnom engleskom naglasku obratio Novaku Đokoviću sa, sada već, čuvenim "Not too bad"...Na sajtu "ubitennis.com",...


Sve za lovce i ribolovce\nCentralni segment Sajma lova i ribolova, od 2. do 6. oktobra, kao i prethodnih godina biće ponuda lovačkog i ribolovačkog pribora i opreme, a pratiće je prodajna izložba terenskih vozila i Izložba sitnih životinja.\nMeđu učesnicima se očekuju i lovišta, rezervati prirode, nacionalni parkovi i zaštićena prirodna dobra, proizvođači hrane za divljač i ribe, institucije koje se bave zaštitom divljači i održanjem ribljeg fonda, profesionalna udruženja, asocijacije, gradske, pokrajinske i republičke kao i naučno-obrazovne institucije.\nZainteresovani za izlaganje mogu da iskoriste terminske popuste prilikom ugovaranja nastupa. Do 31. jula za avansne uplate odobrava se popust do 4,5 %, od 1. do 31. avgusta popust će biti 3% , dok će od 1. septembra važiti cene iz Prijave.\nUjedno, svi izlagači stiču pravo na popust od 20% kada prijavljuju eksponate na ocenjivanje kvaliteta proizvoda.\nU okviru Međunarodnih sajmova „Lorist“, na Novosadskom sajmu, biće održani i Sajam ekologije, od 2. do 6. oktobra, Sajam turizma od 3. do 5. i Sajam sporta od 3. do 6. oktobra.\nGeneralni sponzor Sajmova „Lorist“ je kompanija Generali Osiguranje Srbija.


Jeftiniji i brži sistem registracije poslovnih subjekata u Srpskoj\n21.12.2012. / 17:57\nBANJALUKA, Vlada Republike Srpske prihvatila je danas Akcioni plan za reformu procesa otpočinjanja poslovanja u Srpskoj, čija primjena bi omogućila znatno jeftiniji i brži sistem registracije, te jedinstven i ažuran registar svih poslovnih subjekata.\nNa današnjoj sjednici prihvaćena je i informacija o radu radne grupe za reformu procesa otpočinjanja poslovanja u Republici Srpskoj.\nVlada je podržala osnivanje projektnog tima, koji će pratiti i upravljati realizacijom reforme.\nReforma predviđa i uvođenje jednošalterskog sistema prijema zahtjeva kod Agencije za posredničke, informatičke i finansijske usluge /APIF/, saopšteno je iz Biroa Vlade Srpske za odnose s javnošću.\nTo podrazumijeva i informaciono uvezivanje APIF-a sa nadležnim registracionim sudovima, Poreskom upravom Republike Srpske, Republičkim zavodom za statistiku, Inspektoratom Srpske i po mogućnosti Upravom za indirektno oporezivanje BiH.\nKrajnji cilj reforme jeste i mogućnost elektronskog podnošenja zahtjeva putem interneta, što predstavlja posljednju fazu procesa.\nPrivredna društva bi se na ovaj način, nakon notarske obrade osnivačkih akata, obraćala samo APIF-u koji bi, po službenoj dužnosti, upućivao zahtjeve ostalim institucijama.\nKada je riječ o preduzetnicima, sistem registracije bi se i dalje zadržao u lokalnim zajednicama, ali bi osigurao smanjenje procedura i vremena za osnivanje, uvezivanjem sa Poreskom upravom Republike Srpske.\nVlada sugeriše svim jedinicama lokalne samouprave da kod registracije zanatsko-preduzetničke djelatnosti troškove smanje na što je moguće manju mjeru, rukovodeći se pravcima reforme.\nRepublički sekretarijat za zakonodavstvo zadužen je da, prilikom izrade zakona i podzakonskih akata navednih u Akcionom planu, osigura njihovo međusobno usklađivanje i upozori obrađivače propisa ukoliko postoji potreba za dodatnim usklađivanjima.\nVlada Republike Srpske sugeriše svim jedinicama lokalne samouprave da kod registracije zanatsko-preduzetničke djelatnosti troškove smanje na što je moguće manju mjeru, rukovodeći se pravcima reforme. Srna\nTagovi: poslovni subjektiregistracijatopvaznovlada rs\nKomentari na članak: Jeftiniji i brži sistem registracije poslovnih subjekata u Srpskoj\n21.12.2012 u 19:26\nkako ce pojednostavit i pojevtinit registracije preduzeca pa ko ce onda obilazit one onolike neradnike koji sjede po koje kakvim salterima i kancelarijama i kao nekom i nesto sluze a oni toliki sluze samo sebi i svome depu. i da ljudi koji bi nesto da rade moraju odat placat te tolike neradnike.\n24.12.2012 u 14:33\nKoja crna registracija, ljudi masovno odjavljuju i ovo što je do sada bilo registrovano. Samo malobrojni će uspjeti da prežive ovu krizu, koja je svakim danom sve veća.


SportDC - Vesti - Zimski - Vlada Republike Srpske finansira EYOF 2019\nSreda, 16.06.2021 13:48\nVlada Republike Srpske je preuzela obavezu izgradnje infrastrukture na sportskim borilištima u Istočnom Sarajevu za potrebe Evropskog omladinskog olimpijskog festivala EYOF 2019. godine, rekao je gradonačelnik Istočnog Sarajeva Nenad Vuković nakon sastanka sa premijerom Srpske Željkom Cvijanović. Vuković je rekao da je na sastanku postignut važan dogovor, jer je Vlada Republike Srpske na konkretan način prihvatila da učestvuje u organizaciji EYOF-a.\n„Sa velikim zadovoljstvom mogu da kažem da će biti izvršene potrebne investicije na Dvorištima, gdje treba da budu održana takmičenja u bijatlonu, da će biti nabavljen led za dvoranu na Palama, gdje će biti održano takmičenje u karlingu, te da će u Istočnom Novom Sarajevu biti postavljena montažna dvorana sa ledom u kojoj bi trebalo da bude održano takmičenje u brzom klizanju“, rekao je Vuković novinarima.\nS obzirom na to da su već realizovane investicije na Jahorini kada je u pitanju alpski dio programa, odnosno slalom i veleslalom, kaže Vuković, može se konstatovati da će, uz ovaj dio koji je večeras prihvatila Vlada Srpske, biti kompletirana sva četiri sportska borilišta kada je u pitanju Istočno Sarajevo.\n„Ovo je važan događaj i moramo se svi okupiti oko ove olimpijade koja je važna za Istočno Sarajevo, Jahorinu, Republiku Srpsku i sve nas“, poručio je Vuković.\nOn kaže da u narednom periodu treba da razgovaraju u vezi sa organizacionim budžetom, pri čemu bi Vlada Republike Srpske trebalo da izdvoji 1,5 miliona KM za organizaciju EYOF-a, te dodaje da i oko toga postoji načelan dogovor.\nVuković ističe da je današnji dan važan za Istočno Sarajevo, a posebno za opštine Pale i Istočno Novo Sarajevo, jer će u tim lokalnim zajednicama biti održana većina takmičenja.\n„EYOF je za sve nas najpozitivnija stvar koja će se desiti u narednom periodu. To je šansa za ponovno vraćanje Jahorine, turizma i sporta na staze na kojima su nekada davno bili“, istakao je Vuković.\nPremijer Republike Srpske Željka Cvijanović izjavila je večeras u Istočnom Sarajevu da je Vlade Srpske opredijeljena da podrži organizovanje Evropskog omladinskog olimpijskog festivala 2019. godine i potvrdila da će za infrastrukturni dio projekta izdvojiti 2,5 miliona KM.“Naša opredijeljenost da podržimo ovaj projekat postoji već godinama. Otklonili smo dileme u vezi sa organizovanjem i funkcionisanjem, kao i šta je potrebno uraditi na ovom planu. Vlada Republike Srpske uradiće infrastrukturni dio projekta i izdvojiće 2,5 miliona KM“, rekla je Cvijanovićeva novinarima.\nOna je naglasila da je sigurna da će biti dodatnih infrastrukturnih intervencija kako bi se Istočno Sarajevo pripremilo adekvatno, ne samo za ovo takmičenje, nego i za boravak i sve drugo što prati ovako značajne manifestacije.\n„Radićemo zajedno ovdje i sa gradskim vlastima i sa svim našim načelnicima na ovim prostorima. Zadovoljstvo je što idemo u dobrom pravcu i što će to biti kapaciteti koji će ostati na korištenje Republici Srpskoj“, poručila je premijer Srpske.


ekonomija EU – Bankar.me\nTag Archives: ekonomija EU\nNakon sunovrata, evropska privreda se oporavlja – BDP u padu, ali raste broj zaposlenih\nFebruary 17, 2021 EVROPA, MAKRO, SVE VIJESTI 0\nBruto domaći proizvod eurozone pao je za 0,6 odsto u četvrtom kvartalu 2020. u odnosu na prethodno tromesečje, prema fleš procjeni zavoda za statistiku EU, Eurostata.\nNovember 14, 2020 EVROPA, MAKRO, SVE VIJESTI 0\nU periodu od jula do septembra ekonomija Europske unije pala je 4,3 posto u poređenju s istim prošlogodišnjim razdobljem, pokazuju nove procjene evropskog statističkog ureda Eurostata.\nNovember 6, 2020 Članci, CRNA GORA, MAKRO, SVE VIJESTI 0\nEvropska komisija u svojoj posljednjoj ekonomskoj prognozi za kraj 2020. godine predviđa privredni pad od 7,8 procenata na nivou eurozone, odnosno 7,4 na nivou cijele EU.\nOctober 23, 2020 Članci, EVROPA, MAKRO, SVE VIJESTI 0\nSeptember 18, 2020 EVROPA, MAKRO, SVE VIJESTI 0\nU eurozoni je u avgustu 2020, uprkos daljem ublažavanju korona mjera, zabilježena deflacija na godišnjem nivou od 0,2 posto u odnosu na jul kada je inflacija iznosila 0,4 procenta, objavljeno je veb sajtu Eurostata.\nSeptember 8, 2020 EVROPA, MAKRO, SVE VIJESTI 0\nEvropska unija u drugom kvartalu 2020. godine bilježi sezonski pad BDP-a od 11,4 odnosno 11,8 procenata za područje Eurozone, navodi Eurostat.


Rusija, Amerika i energetika: Dogovor Vašingtona i Berlina o Sjevernom toku 2 - MojCazin\nRusija, Amerika i energetika: Dogovor Vašingtona i Berlina o Sjevernom toku 2\nObje strane se obavezuju da će preduzeti koraka protiv Rusije ako pokuša da uslovi Ukrajinu u vezi sa isporukama gasa.\nSjedinjene Američke Države postigle su dogovor sa Nemačkom kako bi sprečile Rusiju da koristi gasovod Sjeverni tok 2 kao polugu političke moći i uticaja u Evropi.\nAmerika neće uvoditi sankcije kompaniji Severni tok 2 AG i njenom menadžmentu, a Nemačka će pomoći razvoju ukrajinske energetike.\nObe strane se obavezuju da će preduzeti koraka protiv Rusije ako pokuša da uslovi Ukrajinu u vezi sa isporukama gasa.\n„Nemačka se obavezala da će preduzeti mere na nacionalnom nivou, kao i da će tražiti mere, pa i sankcije na nivou EU, ako Rusija koristi energiju kao oružje protiv Ukrajine”, rekla Viktorija Njuland, zamenica američkog državnog sekretara.\nUkrajinski zvaničnici tvrde da Severni tok 2 ugrožava nacionalnu bezbednost.\nUkrajinske vlasti se od 2014. bore protiv separatista na istoku zemlje koje podržava Rusija.\nRusija je iste godine pripojila poluostrvo Krim, a vlasti u Kijevu se pribojavaju ruskog napada u punom obimu kada Severni tok 2 bude potpuno operativan.\nUkrajinske vlasti tvrde i da država godišnje gubi oko tri milijarde dolara zbog tranzita gasa.\nPoljska se takođe protivi gasovodu koji vodi od Viborga u Rusiji, na obali Baltičkog mora, do Lubmina u Nemačkoj.\nVlada u Varšavi tvrdi da taj projekat vredan 10 milijardi dolara ugrožava bezbednost Centralne i Istočne Evrope.\nRusija to negira i opisuje projekat kao komercijalno koristan za sve uključene strane.\nPrema američko-nemačkom sporazumu, Ukrajina će dobiti 50 miliona dolara kredita za zelenu energetsku u tehnologiju.\nPored toga, Kijev će dobiti i garanciju otplate naknada za tranzit gasa koje će izgubiti do 2024. zbog zaobilaženja, navodi novinska agencija AP.\n1 Delimično odricanje od sankcija\n2 Kompromis sa Berlinom i ustupak Moskvi\nDelimično odricanje od sankcija\nSjedinjene Države u dogovoru sa Nemačkom obećavaju da neće obnoviti sankcije protiv Severnog toka 2 AG i njegovog rukovodstva.\nAli istovremeno zadržavaju pravo da nametnu ciljane sankcije protiv učesnika u projektu.\nAmerikanci su još uvek protiv naftovoda, ali tvrde da će sporazum sa Nemačkom smanjiti verovatnoću da će Rusija koristiti zalihe energije kao oružje protiv Ukrajine i drugih zemalja u regionu, navodi agencija Rojters.\nSAD strahuju da bi Rusija mogla da prekine isporuke energenata Ukrajini i drugim zemljama.\nTo bi mogao da postane jedan od oblika agresije, kao i činjenica da će Ukrajina biti lišena tranzitnih taksi za postojeći kopneni cevovod.\nAmerički državni sekretar Entoni Blinken rekao je u junu na saslušanju u Predstavničkom domu Kongresa da je druga faza Severnog toka završena 98 odsto, iako su američke sankcije usporile projekat.\nSavetnik američkog Stejt departmenta Derek ŠolScholle, koji se u utorak i sredu u Kijevu sastao sa prestavnicima vlade i kabineta predsednika države, rekao je da SAD neće dozvoliti Rusiji da energentima ucenjuje Ukrajinu.\nKompromis sa Berlinom i ustupak Moskvi\nKiril Beljaninov, Vašington\nViktorija Njuland, zamenica američke državne sekretarke, najavila je da bi sporazum SAD i Nemačke trebalo Ukrajini da pruži garancije održavanja tranzita ruskog gasa najmanje narednih 10 godina.\n„Moramo raditi na smanjenju ekonomske zavisnosti Ukrajine od ruskog gasa”, rekla je ona govoreći na saslušanju u Senatskom komitetu za međunarodne poslove.\n„Da ovaj sporazum nije potpisan, onda, s obzirom da je gasovod 95 odsto završen, Ukrajina bila izložena još većem riziku “.\nTokom brifinga u Stejt departmentu, visoka zvaničnica administracije prvi put je otkrila detalje sporazuma o kojem vodeći svetski mediji izveštavaju nekoliko dana zaredom.\nPrema sporazumu Vašingtona i Berlina, Nemačka će izdvojiti više od 200 miliona evra za podršku energetskom sektoru Ukrajine i organizovaće takozvani „zeleni fond” od milijardu dolara za podršku energetskoj nezavisnosti zemlje.\nPored toga, i Vašington i Berlin su obećali da će iskoristiti sve raspoložive mogućnosti za produženje ugovora o tranzitu ruskog gasa, koji ističe 2024. godine.\nI demokrate i republikanci u američkom Kongresu nisu krili razočaranje povodom ovog sporazuma.\nČak i tokom predizborne kampanje, Džo Bajden je sporazum o izgradnji gasovoda koji zaobilazi Ukrajinu nazvao „lošim poslom”.\nBudući državni sekretar Blinken, tokom potvrđivanja kandidature u Senatu, obećao je da će „učiniti sve” da zaustavi projekat .\nPaketi sankcija koje je američki Kongres odobrio u decembru 2019. i početkom 2020, zapravo su zamrzli izgradnju Severnog toka 2, ali samo četiri dana posle Bajdenove inauguracije 24. januara, nastavljeni su radovi.\nUprkos predizbornim obećanjima, američka administracija u to vreme nije ništa preduzela, već je započela razgovore sa Berlinom o mogućem kompromisu.\nZa nekoliko meseci Vašington je jasno stavio do znanja da je Bela kuća spremna na ustupke i Berlinu i Moskvi.\nSuprotno zahtevima, Stejt department je saopštio da neće nametati sankcije operateru cevovoda, kompaniji Severni tok 2AG, koja je u potpunosti u vlasništvu Gazproma, i njegovom top menadžeru, dugogodišnjem prijatelju Vladimira Putina, Matijasu Varnigu.\nU Moskvi se ova odluka protumečena kao ispoljavanje političke slabosti.\nGazprom je smanjio isporuke gasa Evropi, uprkos rastućoj potražnji.\nPutin je zauzvrat javno objavio da Moskva može razmotriti povećanje snabdevanja preko Ukrajine samo ako vlasti u Kijevu promene ponašanje.\nVašington je odlučio da ne se pravi da ne primećuje rusku retoriku.\nUmesto toga, savetnik Stejt departmenta Derek Šol otputovao je u Kijev 20. jula kako bi nagovorio ukrajinske vlasti da se uzdrže od javnih protesta protiv završetka gasovoda.\nAmerički Kongres, međutim, neće okončati borbu protiv Severnog toka.\nPočetkom jula, poslanica Demokrata Marsi Kaptur i republikanac Andi Harris predali su amandman na Zakon o finansiranju Stejt departmenta kojim se zahteva trenutna obnova sankcija protiv operatora gasovoda.\nAmandman se, međutim, odnosi samo na budžet Stejt departmenta za 2022. godinu.\nTags: BBC News na srpskomobavezujupreduzetistrane\nU kamionu-cisterni pronađene cigarete u vrijednosti 1,3 miliona KM, uhapšen vozač\nNa USK se uvodi informacioni sistem dolaska vakcina, evidencija vakcinisanja i izdavanja potvrda o vakcinama\nTokom “Kladuškog ljeta 2021” obustava saobraćaja kroz grad od 19:00 do 01:00h


Odluke Štaba ostaju na snazi do 11. maja, relaksirane pojedine mjere /VIDEO/ - NTV Arena Bijeljina\nOdluke Štaba ostaju na snazi do 11. maja, relaksirane pojedine mjere /VIDEO/\nRadovan Višković, predsjednik Vlade RS, rekao je da je na današnjoj sjednici Republčkog štaba odlučeno da su sve odluke koje su bile na snazi do 27. aprila, produžene do 11. maja.\nU skladu i sa konsultacijama sa strukom Republički štab je danas odlučio da se može ići sa relaksacijom mjera u određenim djelatnostima u Srpskoj.Od danas osobe starije od 65 godina i više imaće svaki radni dan od 7 do 10 časova dozvoljenu šetnju uz poštovanje svih mjera.\nŠalter sale i matične službe u lokalnim samoupravamao počeće od sutra sa radom od 7 do 15 časova uz sve ispunjene uslove.\nRadnje sa infromatičkom i telekomunikacionom opremom, saloni namještaja, muzeji, biblioteke i druge zanatsko pred radnje , osim frizerskih i kozmetičkih salona moći će raditi od sutra od 7 do 19 časova.\nOd 1. maja omogućićemo rad i tržnim centrima u kojima će i dalje biti zabranjeno poslovanje dječijih igraonica, ugostiteljskih objekata i bioskopa.\nU Domove zdravlja biće vraćene u rad specijalističke u subspecijalističke usluge sa 50 odsto kapaciteta u skladu sa prioritetima.Osnovne i srednje škole da organizuju rad za pripremu ocjenjivanja učenika, predloženo je danas.\nDodao je Višković da će poslije 10. maja Vlada predložiti ukidanje vanrednog stanja, ukoliko ne dođe do pogoršanja epidemiološke situacije. Višković je najavio da će za 1. maj u Republici Srpskoj biti produžen policijski čas. On je rekao da Srpska za prvomajske praznike neće zabraniti kretanje u trajanju od tri dana, kao što je to u Srbiji, ali da će policijski čas biti produžen.\nTags: radovan viskovic, rs, vanredno st, zemlja\nUkidanje vanrednog stanja moguće polovinom maja\nKrešić posjetio kasarnu Oružanih snaga u Bijeljini


OSM Televizija - Kuzmića bude iz kome\nKošarkaški klub Crvena zvezda objavila je novo saopštenje o zdravstvenom stanju srpskog reprezentativca Ognjena Kuzmića, koji je u nedelju teško povrijeđen u saobraćajnoj nesreći koju je doživio na putu Banjaluka - Prijedor.\n- Novi pregledi skenerom, glave i pluća, koje je obavio ljekarski tim Urgentnog centra u Beogradu, pokazali su da nema pojave novih procesa i komplikacija povreda glave (mozak i dalje blago otečen nakon traume). Takođe, novi pregledi pluća su pokazali znatno bolje rezultate, i odlukom ljekarskog tima Ognjen Kuzmić će polako biti probuđen iz stanja indukovane kome u kojoj se nalazi od nedelje kada je doživeo tešku saobraćajnu nesreću. KK Crvena zvezda mts još jednom se zahvaljuje svima koji i dalje svakodnevno izražavaju brigu i pružaju veliku podršku našem igraču Ognjenu Kuzmiću - navodi se u saopštenju crveno-bijelih.\nNjegov saputnik Bogdan Ilić je na liječenju u UKC Srpske u Banjaluci.\nJoš iz iste kategorije: « Vaterpolisti Srbije danas igraju sa Јužnom Korejom "Delfini" protiv Grčke za direktan plasman u četvrtfinale »


Valerij Gergijev za kraj "Boljšoj“ festivala - Dnevni list Danas\nPočetna » Novo » Kultura » Valerij Gergijev za kraj "Boljšoj“ festivala\nNajveći dirigent današnjice, Valerij Gergijev, sinoć je prisustvovao zatvaranju petog po redu „Boljšoj“ muzičkog festivala, koji se održava uz podršku kompanije „Gasprom njeft“.\n0Piše: M. D. 16. jula 2017. 13.44\nGergijev je specijalno povodom ove muzičke manifestacije doleteo na Mećavnik, a pod njegovom dirigentskom palicom, simfonijski orkestar „Boljšoj“ je izveo uvertiru „Romeo i Julija“ Petra Iljiča Čajkovskog.\nPeti po redu „Boljšoj“ festival je otvoren u četvrtak 13. jula, i tokom tri dana trajanja, publika je imala prilike da uživa u nastupima najpoznatijih muzičkih zvezda današnjice – violiniste Romana Simovića, zatim klavirskog kvinteta istog umetnika oformljenog specijalno za potrebe ovogodišnjeg festivala, kao i u vrhunskim muzičkim performansama u izvođenju simfonijskog orkestra „Boljšoj“.\nSa druge strani, mladi, neafirmisani muzički talenti iz Srbije, Republike Srpske i Rusije su imali prilike da pokažu svoje znanje i veštine, kao i da učestvuju u master radionicama Romana Simovića, Tatjane Samuil i Justusa Grima.\nCilj održavanja festivala je upravo promocija mladih muzičara, kao i jačanje kulturnih veza Srbije i Rusije, zbog čega je kompanija „Gasprom njeft“ njegov generalni pokrovitelj već petu godinu zaredom. Značaj ove muzičke manifestacije je prepoznao i slavni dirigent Gergijev i prilikom boravka na Mećavniku zahvalio Emiru Kusturici i kompaniji „Gasprom njeft“ na organizaciji ovog jedinstvenog umetničkog događaja.


RTS :: Bela kuća: SAD nastavljaju pripreme za susret Trampa i Kima\nSvet Bela kuća: SAD nastavljaju pripreme za susret Trampa i Kima\nBela kuća: SAD nastavljaju pripreme za susret Trampa i Kima\nčetvrtak, 17. maj 2018, 20:17 -> 21:59\nPortparolka Bele kuće Sara Sanders navodi da SAD nastavljaju dalje sa planovima za samit između američkog predsednika Donalda Trampa i severnokorejskog lidera Kim Džong Una, koji bi trebalo da se održi 12. juna u Singapuru.\nPripreme se nastavljaju uprkos pretnjama Severne Koreje da će odustati od samita ukoliko SAD nastave da insistiraju da obustavi svoj nuklearni program, prenosi Rojters.\n"Sa naše strane ništa se nije promenilo. To je bio poziv koji je ponudila Severna Koreja i koji smo mi prihvatili i nastavljamo sa pripremama", navela je Sara Sanders.\nSeverna Koreja je nešto ranije izdala ljutito saopštenje u kome je najavila da će otkazati samit ako SAD budu insistirale na nuklearnom razoružanju.\nNavodi da nije zainteresovana za "jednostrani" samit čiji je cilj pritisak na Pjongjang da napusti svoj nuklearni program.\nU saopštenju emitovanom preko državnih medija, Severna Koreja je poručila da je mnogo očekivala od samita, ali da se "totalno razočarala" zbog "neodgovornih izjava" iz SAD.\nSevernokorejci su uprli prstom u Trampovog savetnika za nacionalnu bezbednost Džona Boltona, koji je u televizijskom intervjuu koji je dao tokom vikenda rekao da bi na Severnu Koreju trebalo primeniti "libijski model" denuklearizacije.\nAmerički predsednik je, međutim, rekao da ne teži takozvanom "libijskom modelu" kako bi nagovorio Severnu Koreju na denuklearizaciju.\nPrvobitno je Pjongjang otkazao razgovore na najvišem nivou sa Seulom zbog kontinuiranih vojnih vežbi Južne Koreje i SAD.\nDvonedeljne vojne vežbe koje su počele su u petak, u Severnoj Koreji okarakterisane su kao priprema za invaziju i provokacija usred otopljavanja odnosa na Korejskom poluostrvu, prenosi Raša tudej.\n"Ova vežba, koja nas ima na meti, sprovodi se širom Južne Koreje, nesumnjivo dovodi u pitanje deklaraciju iz Panmundžoma i jasna je vojna provokacija koja se protivi pozitivnim političkim pomacima na Korejskom poluostrvu", saopštila je Severna Koreja, a preneo KCNA.\nPentagon: Vojna vežba sa Južnom Korejom rutinska i odbrambena\nPukovnik Rob Mening rekao je da je cilj te vežbe da poboljša sposobnosti SAD i Južne Koreje da deluju zajedno, prenosi AP.\nKim i Tramp bi trebalo da se sastanu 12. juna u Singapuru.


eu.me - Crnogorska nauka nakon tri godine od zatvaranja poglavlja 25. bilježi pozitivan trend\nčetvrtak, 17 decembar 2015 13:37\nCrna Gora je takođe postala punopravna članica još jednog značajnog Evropskog programa za nauku i tehnologiju - COST, 12. maja 2015. godine u Stokholmu. COST podržava umrežavanje istraživača kroz naučne i tehnološke mreže, koje su otvorene: za sve oblasti nauka (uključujući interdisciplinarne), za nove i originalne ideje (inovativne), partnere (javne i privatne, velike i male), istraživače u svim fazama karijere (mlade i starije istraživače). Za period trajanja Horizonta 2020, COST posebno ima za cilj da doprinese jačanju evropskih istraživačkih i inovacionih kapaciteta. Njegove ključne karakteristike u Horizontu 2020 su: podržavanje izvrsnosti, otvorenost i inkluzija, podržavanje novih ideja i razmjena znanja.\nCrnogorski istraživači imaju mogućnost da postanu COST eksperti i daju doprinos u evaluaciji predloga COST akcija, kao i da učestvuju u ocjenjivanju rezultata COST akcija, po njihovom završetku. Mladim istraživačima iz Crne Gore u COST akcijama, posebno se nudi mogućnost usavršavanja na trening školama i kratkoročnim naučnim posjetama institucijama zemalja članica COST-a. Od sada, biće omogućeno i organizovanje sastanaka, radionica i trening škola u Crnoj Gori, što do sada nije bio slučaj. COST akcije su komplementarne sa aktivnostima koje Crna Gora sprovodi u Horizontu 2020 - dokazano je da su konzorcijumi koji su formirani u COST-u, bili početna stepenica za uspješnu pripremu predloga projekata za Sedmi okvirni program za istraživanje, kao i Horizont 2020.


Ipak, ona, takoreći, nije bila prvi izbor za dobitnika ovog stana. Naime, prvobitno je glavnu nagradu trebalo da dobije Ana Pavković iz Sombora, ali se u koverti umesto potrebnih 10 računa, nalazilo devet. Tako se Svetlani "sreća osmehnula".\nSvetlana je inače poslala četiri koverte i to na nagovor drugarice, a kako je rekla, ranije nije imala sreće u nagradnim igrama.\n"Nikad ništa nisam dobila u igrama na sreću, mada ih nisam toliko ni igrala. Pre dve godine sam, doduše, slala račune, i to sam poslala više koverata nego sada. Ovog puta sam poslala četiri, zajedno sa drugaricom i nisam ni razmišljala više o tome, čak nisam znala ni datum izvlačenja", kazala je Svetlana ranije za "Blic".\nDirektor Građevinske direkcije Srbije Mirko Petrović istakao je da je Svetlanin stan poslednji trosobni koji će biti dodeljen u nagradnoj igri "Uzmi račun i pobedi 2020".\n"Ostali stanovi su dvosobni površine 52 kvadrata", rekao je Petrović.\nSutra naredno izvlačenje\nDrugo izvlačenje u okviru drugog kruga nagradne igre "Uzmi račun i pobedi 2020." biće održano u 17.55 časova uz direktan prenos na prvom programu Radio televizije Srbije.\nSve koverte koje budu ubačene danas do kraja radnog vremena poslovnica pošte, naći će se u sutra u bazenu u studiju i biće u konkurenciji za vredne nagrade. U sutrašnjem izvlačenju biće dodeljeno pet automobila FIJAT 500L i jedan stan u Beogradu, u naselju Zemunske kapije, a dobitnike izvući će selektorka naše ženske košarkaške reprezentacije Marina Maljković.


Bolji atarski putevi na području Palilule - juGmedia\nBolji atarski putevi na području Palilule\nNIŠ – Na području opštine Palilula do kraja godine biće uređeno preko šest kilometara atarskih puteva u selima Mramorski potok, Gornje Međurovo, Krušce, Lalinac.\nU toku pretghodne godine sličnim projektima uređeno je oko 13 kilometara puteva u selima na području ove opštine.\nU opštini Palilula ističu da se na ovaj način meštanima omogućava da laše dolaze do svojih njiva i imaju bolje uslove za rad. U ovoj opštini takođe naglašavaju da se na njihovom području nalazi 15 sela sa velikom obradivom površinom, pa je prioritet obezbeđivanje adekvatnih prilaza poljoprivrednim parcelama.\n“Već krajem oktobra, kada se završe tenderi počeće uređenje još šest i po kilometara atarskih puteva u selima. Vrednost ovogodišnjih radova na teritoriji opštine Palilula je četiri i po miliona dinara, a sredstva obezbeđuje grad i Ministrstvo poljoprivrede”, kažu u opštini Palilula.\nU okviru ovog projeta do kraja godine biće uređeno 26 kilometara atarskih puteva u svih pet opština na teritoriji grada Niša. Prošle godine na teritoriji Niša, od ukupno 35 kilomatara adaptiranih atarskih puteva, u opštini Palilula je preuređeno 13 kilometara i to u Mramarskom potoku, Čokotu, Gornjem i Donjem Međurovu, Lalincu, Vukmanovu, Suvom Dolu i Bubanj selu.


Novak u sjajnoj borbi nadigrao Del Potra, sledeći Kirjos\nM. K. 15. marta 2017. 06:39\nNovak Đoković plasirao se u četvrtfinale Indijan Velsa partijom koja je podsetila na njegovu doskorašnju suverenu dominaciju. U sjajnoj borbi nadigrao Huana Martina del Potra sa 7:5, 4:6, 6:1, posle skoro dva i po sata borbe, prenose sportski mediji u Srbiji\nSrbin je najviše zahvaljujući impresivnom bekhendu 13. put savladao Argentinca u njihovom 17. duelu, drugom u poslednje dve nedelje. U narednom meču ga čeka kontroverzni Australijanac Nik Kirjos, koji je u dva seta savladao Nemca Aleksandra Zvereva.\nMeč je na programu u sredu od 23 časa po našem vremenu.\nU drugom nije uspeo da na taj način „slomi“ rivala, iako je takođe podigao nivo igre posle izgubljenog servisa, nervoza ga je koštala novog brejka, a furiozna serija u završnici nije bila dovoljna za novi preokret, pa je Del Potro preciznim servisima stigao do 6:4 i izjednačenja.\nIpak, dobra završnica seta je podigla samopouzdanje Đokoviću, delovao je impresivno kao pre godinu dana, pogađao je bukvalno šta je želeo, posebno je bekhendom izluđivao Argentinca koji je definitivno „pukao u četvrtom gemu kada je malo i „poludeo“ zbog čega se kasnije izvinjavao linijskim sudijama.\nDel PotroIndijan Velsnovak djokovic


04.06.2019 u 19:39\nProglašenje nezavisnosti Katalonije državni udar\nMADRID - Tužilac je u završnoj reči u procesu protiv katalonskih zvaničnika izjavio da referendum i proglašenje nezavisnosti Katalonije 2017. godine predstavljaju namerno izveden državni udar. „Moramo da nazovemo stvari pravim imenom, između marta 2015. i oktobra 2017. godine u Kataloniji se dogodio državni udar”, rekao je tužilac Vrhovnog suda Havijer Saragosa u završnoj reči, preneo je Rojters. Tužioci su ponovili svoje optužbe za pobunu i zloupotrebu javnih sredstava protiv 12 optuženih. Optuženi, od kojih su petoro u međuvremenu postali poslanici u parlamentu Španije sledeće nedelje će imati pravo na završne reči. Katalonskim političkim liderima prete višegodišnje zatvorske kazne, zbog organizovanja referenduma o nezavisnosti od Španije i jednostranog proglašenja\n28.05.2019 u 11:26\nHapšenja u Španiji zbog nameštanja fudbalskih utakmica\nMADRID – Policija u Španiji uhapsila je nekoliko osoba u okviru istrage o nameštanju fudbalskih utakmica, objavljeno je danas. „Policijska akcija je usledila na osnovu žalbi koje su dobile španske vlasti na moguća nameštanja utakmica Primere u maju 2018. godine”, izjavio je portparol La lige, prenela je Beta. Pritvoreni su, kako su naveli španski mediji, fudbaleri koji nastupaju ili su igrali u dva najviša ranga takmičenja te zemlje. Među uhapšenima su navodno Raul Bravo, Borha Fernandes, Karlos Aranda i Samjuel Sais. La liga je policiji prijavila osam mogućih nameštanja utakmica. Portparol je naveo da je La liga „veoma aktivna u borbi protiv nameštanja i da je cilj fer takmičenje”.\n27.05.2019 u 13:08\nPuđdemon osvojio mesto u Evropskom parlamentu\nBARSELONA – Trojica katalonskih separatista, odnosno bivši predsednik Katalonske regije Karles Puđdemon, njegov zamenik Oriol Junkeras i bivši ministar katalonske vlade Toni Komin, od kojih je jedan u zatvoru, a druga dvojica u bekstvu osvojili su poslanička mesta u Evropskom parlamentu. Prema privremenim rezultatima španskog ministarstva unutrašnjih poslova, posle 85 odsto prebrojanih glasova, trojica separatista dobili su mesta u parlamentu, prenosi Tanjug. AP navodi da je Junkeras u zatvoru u Madridu pod optužbom koja uključuje pobunu u Kataloniji i pokušaj odvajanja od ostatka Španije 2017. godine. Za Puđdemonom i Kominom, koji su prema navodima agencije pobegli u Belgiju, raspisana je poternica. Njima je dozvoljeno da se kandiduju, ali se navodi da će se suočiti sa\n10.05.2019 u 23:45\nVećina Katalonaca protiv nezavisnosti\nBARSELONA - Broj građana Katalonije, koji se protivi otcepljenju te pokrajine od ostatka Španije, veći je od broja onih koji podržavaju nezavisnost, pokazuju rezultati danas objavljene ankete, koju je sproveo Centar za sociološke studije. Rojters navodi da je to prvi put od perioda pre oktobra 2017. godine, kada su građani Katalonije podržali na referendumu nezavisnost te pokrajine, da je broj protivnika već od broja onih koji se zalažu za otcepljenje. Anketa, sprovedena od 30. aprila do 6. maja, pokazala je da je 48,6 odsto Katalonaca protiv nezavisnosti, a 47,2 podržava otcepljenje od Španije. U Španiji su 28. aprila održani parlamentarni izbori, na kojima su pitanje nezavisnosti Katalonije i posledice političke krize, koju je pokrenuo referendum, bile centralne teme tokom


U Požarevcu danas oblačno, mestimično sa slabom kišom • Poportal\nViše kiše se popodne očekuje na jugu Banata i u Braničevskom okrugu, dok će na jugu Srbije biti umereno oblačno sa sunčanim periodima i uglavnom suvo. Duvaće slab do umeren severozapadni vetar koji će na severu i istoku biti i jak.\nMinimalna temperatura biće od 6 do 13, a najviša dnevna od 16 do 21 stepena.\nI u Požarevcu će vreme biti oblačno i sveže, uz povremenu slabu kišu i umeren do jak severozapadni vetar. Minimalna temperatura biće oko 12, a najviša dnevna oko 17 stepeni.


Početak/Ekonomija/POMAMA ZA NEKRETNINAMA: Otvaraju se novi šalteri u katastrima\nU Beogradu, Novom Sadu, Nišu i u još sedam gradova tokom maja je došlo do povećanog interesovanja građana za nekretnine, tako da je katastar pojačao kapacitete da odgovori na sve zahteve i otvorio novih 16 šaltera širom Srbije, saopštio je danas Republički geodetski zavod (RGZ).\nZbog uvećanja broja podnetih zahteva u katastrima, RGZ je otvorio nove šaltere u mestima u kojima je interesovanje građana najveće kako bi se na sve zahteve odgovorilo u najkraćem roku. Tako je RGZ omogućio da katastri u Srbiji dnevno prime oko 1.000 zahteva više nego obično. Za predaju zahteva na šalterima, termin se zakazuje kroz aplikaciju eZakazivanje na sajtu RGZ-a.\nPredviđeno je da službenici prime zahtev u roku od 10 minuta, a kako objašnjavaju u RGZ, na taj način omogućen je dovoljan broj termina da svi građani mogu da završe svoje poslove u katastru bez čekanja. RGZ navodi da je praksa zakazivanja termina za predaju zahteva vratila dostojanstvo građanima koji su do pre nekoliko meseci stajali u velikim gužvama i čekali redove u katastrima.\nNa zahtev građana, RGZ je doneo odluku da zakazivanje termina ostane stalna praksa. Za sve koji ne koriste internet, termin je moguće zakazati preko Info centra koji je za te potrebe otvorio još dve nove telefonske linije. Opštine koje su pokazale poseban senzibilitet za potrebe svojih sugrađana, otvorile su specijalizovane šaltere za građane koji ne koriste internet gde zakazivanje sastanaka u katastru za njih obavlja službenik opštine.\nU skladu sa povećanim potrebama tržišta nepokretnosti, RGZ je ponovo vratio praksu sastanaka sa načelnicima katastara i šefovima pravnih službi, a i ovi sastanci se zakazuju putem aplikacije eZakazivanje. Kao i do sada, na sastanak sa načelnicima mogu doći isključivo stranke koje imaju formiran predmet u katastru i žele da se raspitaju o toku i brzini rešavanja svog zahteva, preciziraju u RGZ.\nSastanak kod načelnika nije moguće zakazati za savetodavne usluge i konsultacije, već isključivo ukoliko postoji ranije podnet zahtev u katastru. Sastanci sa referentima koji obrađuju predmete nisu mogući, niti su u skladu sa radnim procesima i procedurama katastra. U RGZ-u podsećaju da je, s obzirom da dolazi leto kada se svi komotnije oblače, za ulazak u prostorije državnih institucija, pa tako i katastra, neophodno poštovati kodeks oblačenja i ponašanja u državnim organima.\nkatastar nekretnine Republički geodetski zavod\nVelika potražnja! NOVI STANOVI na sve boljim lokacijama – ŠAMPION GRADNJA


Plan Njemačke za BiH: Angela Merkel će tražiti da se Srbija ogradi od Dodika | Visoko.co.ba\nNaslovnica BiH Plan Njemačke...\nPlan Njemačke za BiH: Angela Merkel će tražiti da se Srbija ogradi od Dodika\nNjemačka kancelarka, najmoćnija žena na svijetu, dolazi u posjetu Beogradu početkom jula i ove dvije stavke su u vrhu onoga što će prenijeti državnom vrhu Srbije.\nKonkretno, kako saznaje „Blic“, Njemačka traži da Srbija „u doglednoj budućnosti“ dopusti članstvo Kosova u Ujedinjenim nacijama, ali i da podrži ustavne reforme u Bosni i Hercegovini kojima bi se smanjio uticaj entiteta.\nPrema stavu Berlina, to što bi Srbija omogućila ulazak Kosova u UN ne bi značilo da je priznala nezavisnost. Sve bi bilo obavljeno po modelu „dvije Njemačke“, iz doba hladnog rata do 1990., kada se istočna i zapadna Nemačka formalno-pravno nisu priznale, ali su obje bile u UN.\nMerkelova traži članstvo Kosova u UN jer je to jedini način da ono postane članica Savjeta Evrope i OSCE-a, kao i Evropske unije. To bi ujedno značilo trajno rješenje kosovskog pitanja, koje već decenijama ugrožava njemački interes za stabilnim Balkanom.\nDrugi stalni izvor nestabilnosti u regionu je, smatraju Nijemci, položaj Republike Srpske. Zbog toga će Merkelova tražiti da Srbija pristane na slabljenje RS-a, da se jasno ogradi od Milorada Dodika, da se suprotstavi njegovom referendumu za otcepljenje RS-a i da pristane na ustavne promjene kojim bi ojačale centralne institucije u Sarajevu.\nAngela Merkel bi u Beograd trebalo da stigne 7. jula, a sljedeća dva dana provešće u Tirani i Sarajevu.\nČlanak prijeŠta sadrži reformska agenda Vlade FBiH: Zakon o radu, oporezivanje toplog obroka, ukidanje institucija\nSljedeći članakPet činjenica o Drugom svjetskom ratu koje će vas iznenaditi\nU KS još 32 osobe zaražene koronavirusom\n(VIDEO) ‘Kraljica’ likeri iz srca Visokog: Poslovni poduhvat Sabine Krivdić vrijedan hvale


LJUDI SE SVE VIŠE HLADE | Galaksija Nova\nIlustracija (Ivan Radić na Flickr-u)\nPoslednji podaci iz Sjedinjenih Američkih Država pokazuju da je normalna telesna temperatura danas za delić stepena niža nego u 19. veku.\nPrema podacima iz nedavno objavljene studije „Opadanje temperature ljudskog tela u Sjedinjenim Američkim Državama od Industrijske revolucije” (Decreasing Human Body Temperature in the United States since the Industrial Revolution), normalna telesna temperatura čoveka opala je za nešto manje od jednog stepena, te su sada naša tela u proseku malo hladnija od 37 stepeni Celzijusa, što se decenijama uzima za normalnu telesnu temperaturu čoveka. Konkretno, prosečna telesna temperatura čoveka je opadala za oko 0,03 stepena Celzijusa po deceniji od 19. veka do danas.\nTim epidemiološkinje Džuli Parsonet sa Univerziteta Stanford je studiju objavio u časopisu eLife, a reč je o, kako eksperti kažu, provokativnom istraživanju u kom je učestvovalo preko 670.000 Amerikanaca od 1860. do danas. „Ako pitate sobu punu fizičara koja je normalna temperatura ljudskog tela, reći će vam da je 37”, kaže Parsonet, dodajući da naša ,,hladna tela” mogu da se objasne padom stope hroničnih infekcija.\nDžuli Parsonet odgovor na pitanje zašto vidi u smanjenju stepena infekcija kod ljudi u proteklih nekoliko vekova. Naime, odgovori imunog sistema na dugoročne infekcije kao što su tuberkoloza ili bolesti desni mogu da povise telesnu temperaturu\nNemački fizičar Karl Rajnhold August Vunderlih je još 1851. godine odredio 37 stepeni Celzijusa kao normalnu temperaturu ljudskog tela. Do ove vrednosti je došao nakon što je koristio podatke o različitoj telesnoj temperaturi oko 25.000 ljudi. „I onda je to postalo standard. Udžbenici su ga usvojili, a ljudi su u to verovali”, kaže Džuli Parsonet.\nDžuli Parsonet (Stanford)\nSve do poslednje decenije 20. veka niko nije proveravao Vunderlihov nalaz. A onda je 1992. godine tim sa američkog Univerziteta Merilend sproveo testiranje nad 148 ljudi i ustanovio da je prosečna temperatura njihovog tela 36,8. Pre tri godine je britanska studija nad više od 35.000 ispitanika pokazala da je njihova prosečna telesna temperatura 36,6 stepeni Celzijusa.\n„Da je samo reč o promenama kod termometara, onda bi godina u kojoj je određena temperatura izmerena trebalo da predstavlja promenu”. Koristeći podatke iz vremena Američkog građanskog rata zajedno sa stotinama hiljada vrednosti telesne temperature uzete tokom sedamdesetih 20. veka i u periodu između 2007. i 2017, tim Džuli Parsonet je modelovao promene telesne temperature. Tako su, recimo, videli da žene rođene u prvoj deceniji 19. veka imaju temperaturu za 0,32 stepena višu od žena rođenih krajem devedesetih godina prošlog veka. Što se muškaraca tiče, ta razlika je 0,59 stepeni. Sve u svemu, temperatura je u proseku opadala za oko 0,03 stepena Celzijusa po deceniji.\nParsonet odgovor na pitanje zašto vidi u smanjenju stepena infekcija kod ljudi u proteklih nekoliko vekova. Naime, odgovori imunog sistema na dugoročne infekcije kao što su tuberkoloza ili bolesti desni mogu da povise telesnu temperaturu: „Sigurna sam da je velika većina ljudi imala hronično upalno stanje. Živeli su 40 godina i manje i svi oni su imali užasne probleme sa zubima.”\nNjeno objašnjenje potvrđuje i mala studija nad zdravim volonterima iz Pakistana iz 2008. godine, gde je tuberkuloza i dalje relativno učestala, i gde je izmerena prosečna temperatura 36,9 stepeni Celzijusa. Džuli Parsonet kaže i da ovako nešto ne treba da nas čudi – ljudska fiziologija se svakako mnogo promenila od 1850. do danas: tela su nam nešto hladnija, viši smo i deblji.


Gradnja vjetroelektrane Grebak nije počela tokom oktobra 2020. godine - Istinomjer\nMogućnost izgradnje vjetroelektrane Grebak kod Nevesinja u javnosti se spominje od 2017. godine, kada je ministar energetike i rudarstva RS-a Petar Đokić sa predstavnicima kompanije “VE Grebak” razgovarao o ulaganju u ovaj projekat.\nPetar Đokić, 29. 9. 2020.\nOpredjeljenje Vlade RS-a da se ideja o izgradnji prvog vjetroparka u RS-u realizuje kroz konkretne aktivnosti, Đokić je izrazio uoči početka izborne kampanje za Opće izbore 2018. godine. U skladu sa ovom najavom, Vlada RS-a je krajem 2018. godine raspisala i Javni poziv za podnošenje ponuda za dodjelu koncesije za izgradnju i korištenje VE Grebak. Koncesija na 50 godina je dodijeljena kompaniji “VE Grebak”, Odlukom Vlade RS-a iz januara 2019. godine, a koja je stupila na snagu sredinom februara. Nakon toga, 15. aprila 2019. godine potpisan je i ugovor o koncesiji kojim je definisano da će “instalirana snaga vjetroelektrane Grebak iznositi 49,5 MW, sa planiranom godišnjom proizvodnjom od 130GWh, kao i da će se električna energija na tržištu prodavati bez mogućnosti ostvarivanja prava na podsticanje proizvedene električne energije“.\nMeđutim, gradnja ovog vjetroparka nije započela ni krajem novembra 2020. godine, a o tome svjedoči i saopćenje objavljeno na zvaničnoj stranici Ministarstva energetike i rudarstva RS-a 27. novembra, nakon što su ministar energetike i rudarstva Petar Đokić i izvršni direktor privrednog društva „VE Grebak“ d.o.o. Nevesinje Miralem Čampara potpisali Aneks ugovora o koncesiji za izgradnju vjetroelektrane Grebak na području opštine Nevesinje.\nRadovi na izgradnji vjetroelektrane Grebak će početi u prvoj sedmici sljedećeg mjeseca, o čemu će javnost biti blagovremeno obavještena.\nMinistar energetike i rudarstva, 27. 11. 2020.\nS obzirom na činjenicu da njegova izgradnja nije počela ni krajem novembra, Istinomjer će obećanje Petra Đokića, da će gradnja VE Grebak početi u oktobru, ocijeniti kao neispunjeno.


U FABRICI NA BORU PROIZVEDEN PRVI PEŠKIR - Radio Petnjica\nNaslovnica Novosti U FABRICI NA BORU PROIZVEDEN PRVI PEŠKIR\nU FABRICI NA BORU PROIZVEDEN PRVI PEŠKIR\nDanas je u opštini fabrici EURO BOR proizveden prvi peškir. Svečanom činu su prisustvovali investitori iz Turske odnosno vlasnik fabrike, Ismail Arslan, Mehmed Adrović, predsjednik opštine, Samir Agović kao i brojni gosti.\nU fabrici su proteklih dana instalirane mašine za proizvodnju peškira, pogon za šivenje i pogon za pakovanje. Prema riječima vlasnika ove fabrike, instalirani pogon može proizvesti oko 200 000 peškira na mjesečnom nivou.\nPodsjećanja radi, nova fabrika će obezbijediti oko trideset radnih mjesta. Prema riječima Mehmeda Adrovića, po raspisivanju konkursa i upošljavanja radnika, obezbijediće se prvo njihova adekvatna obuka a nakon toga će proizvodni pogon biti pušten u rad.


Vlada Republike Srbije usvojila je na današnjoj sednici izmene odluka u vezi sa merama zaštite stanovništva od zarazne bolesti COVID-19 tokom prvomajskih praznika. Zabrana kretanja počinje od danas u 18 časova i trajaće do subote, 2. maja, u 5 časova ujutru.\nGrađani stariji od 65 godina moći će u petak da izađu u šetnju dva puta u trajanju od po sat vremena, u bilo koje doba dana, najviše šest stotina metara od mesta stanovanja. U subotu i nedelju zabrana kretanja počinje u 18 časova i traje do 5 časova ujutru narednog dana. Tada najstariji sugrađani mogu izaći u šetnju jednom pod istim pravilima, u periodu zabrane kretanja od 18 časova do 5 časova ujutru.\nTags: Policija korona virus vanredno stanje COVID 19 policijski čas